Reka Cerita Anak Lari Ikut Rakan Lelaki, Rupanya Ibu Kandung Subahat Anak Jadi ‘Pemuas’ Bapa Tiri

Sejak minggu lalu, tular kisah seorang ibu yang mencari anaknya yang dikatakan mengikut rakan lelaki selepas ditegur bermain telefon.

Namun kini, rupa-rupanya ada kisah disebalik kehilangan anaknya itu dan seakan membongkar suatu rahsia yang telah 3 tahun disimpan oleh anaknya.

Kini,  bapa tiri dan ibu kandung kepada seorang remaja perempuan yang dilaporkan hilang sebelum ini telah ditahan bagi membantu siasatan di bawah Seksyen 376B Kanun Keseksaan dan Seksyen 109 kanun sama.

Menurut laporan, Ketua Polis Daerah Jasin, Deputi Superintenden Ahmad Jamil Radzi berkata, kedua-dua suspek ditahan selepas pihaknya menerima satu laporan kes rogol melibatkan remaja tersebut pada Khamis lalu.

Ahmad Jamil berkata, mangsa yang berusia 16 tahun disyaki menjadi mangsa rogol bapa tirinya sejak 2020. Apa yang memeranjatkan,  perbuatan jijik itu diketahui oleh ibu kandunganya namun turut bersubahat dalam hal tersebut.

“Polis turut menahan ibu kandungnya selepas soal siasat mendapati, wanita tersebut mengetahui tentang kejadian berkenaan.

“Kedua-dua suspek ditahan di KLIA 2 semalam (Sabtu) sejurus tiba dari Sabah. Permohonan reman suspek telah diperoleh mulai 9 hingga 15 April untuk membantu siasatan selanjutnya,” katanya semalam.

Di laman sosial, ramai warganet terkejut apabila mengetahui mengenai penahanan kedua-dua suspek mempunyai kaitan dengan kisah seorang remaja perempuan yang dilaporkan hilang sejak 18 Mac lalu sebelum ditemukan selamat di Kampar, Perak pada 5 April lalu.

Seorang pengguna Twitter, @jllmisai mendakwa orang ramai sebelum ini meluahkan rasa simpati terhadap ibu mangsa selepas menguar-uarkan kisah kehilangan remaja terbabit yang dilaporkan hilang dari rumah.

Ciapan berkenaan diulang kicau lebih 7,351 kali dan mendapat sebanyak 8,549 tanda suka selain pelbagai reaksi netizen berhubung kejadian terbabit.

“Punyalah ramai kesian tengok video ibu cari anak hilang ni, tak sangka semalam si ibu dan bapa tirinya tu ditangkap atas dakwaan merogol anaknya yang lari rumah tu sejak 2020,” tulisnya petang semalam.

Terdahulu, mangsa ditemukan kira-kira pukul 3.30 petang di pangsapuri rakan lelakinya berusia 20-an yang berasal dari Kulim, Kedah.

[TIPS]


Kasut Sekolah Kekal Putih Bersih Tanpa Dibasuh! Sesuai Sangat Praktik Bila Musim Hujan.

Sebagai ibu sememangnya kita begitu mengambil berat bagi memastikan  anak-anak ke sekolah di dalam keadaan kemas, bersih dan selesa.  Pun begitu, ketika musim hujan seperti masa ini, bab mencuci kasut sekolah pada hujung minggu tentunya membuatkan ibu berada dalam serba salah.

Jika tidak dicuci, kasut anak yang putih kelihatan kelabu asap. Jika dicuci bimbang pula tidak kering sebab cuaca sekarang tidak menentu. Jika ditepek lagi dengan kapur, makin terasa tebal pula.

Jadi bagaimana dan apa cara anda untuk pastikan kasut anak anda putih bersih dan selesa dipakai pada minggu hadapan. Ikuti perkongsian bermanfaat ini!

“Nak share tips  bersihkan kasut putih/sekolah (yang tidak perlu kapur) dan tanpa perlu basahkan kasut. Sesuai sangat untuk hari lembap dan hujan ketika ini.”-Farah

Menariknya juga menurut Puan Farah, melalui cara ini anda tidak perlu jemur, tidak perlu rendam kasut seharian degan clorox dan tidak perlu sental kuat-kuat sekali pun. Namun hasilnya cukup hebat, putih bersih!

Menarik bunyinya bukan? Jadi jangan susah hati kalau hari minggu ni cuaca mendung atau hujan. Kita cuba cara ini ya. Jom semak!

Bahan-bahan:

sebatang berus gigi lama
ubat gigi (x kisah jenama apa)
tisu basah atau kain lembap

Ekstra Tip :

Ubat gigi ini juga boleh diletakkan pada bahagian baju sekolah anak yang kotorannya agak degil. Caranya mudah, letak ubat gigi di bahagian yang kotor, sental sikit degan berus gigi dan barulah masukkan baju tersebut ke dalam mesin basuh dan cuci seperti biasa.

sumber : Farah Ieyra


Perut Lebih Selesa & Slim Bila Amal Herba Ni. Rugi Tak Cuba!

Kalau ada yang menegur badan nampak berisi, kita orang perempuan memang tak senang duduk jadinya. Lagi-lagi kalau dikatakan mengandung tapi hakikatnya diri kita bukanlah mengandung tapi buncit, lagilah terasa di hati kita, betul tak?

Jadi sewajarnya kita ambil teguran tersebut dari sudut positif untuk kita segera lakukan sesuatu untuk kembali langsing.

Selain perlu bersenam dan kawal pengambilan makanan, elok juga kiranya amalkan petua ini dengan makan herba. Nak tahu lanjut proses penyediaanya, ini perkongsian penuh daripada Siti NurJannah. Selamat mencuba dan semoga bermanfaat.

Saya kongsikan balik petua ni…yep petua ni lah yang saya ikut lepas beranak anak kedua,memang menjadi…

Sebab time tu pantang anak kedua ni dulu saya tak pantang betul2 sampai la masuk keje ada sorang member cakap ‘asal perut k.anna nampak macam pregnant lagi? hahaha..maksud dia buncit la…hahah…time tu memang rasa segan pun ada,tapi kita ambik positif dengan teguran dia

Cari la petua dalam fb, jumpa hat ni…try lah…tak sampai seminggu boleh kempiskan perut dengan petua ni,yang tu paling penting bagi wanita yang lepas bersalin akan ambik berat bahagian perut dahulu…betul tak…baru lah kita jaga bahagian2 lain…ni laki perempuan,kahwin ke blum boleh cuba…blend pun boleh…saya dulu blend je…

PETUA KEMPISKAN PERUT & BUANG ANGIN DALAM BADAN

Pernah tak korang kena tegur dengan suami perut korang buncit lepas bersalin?
Kawan selalu tegur ” eh ko mengandung lagi ke?Brape bulan?” Faham sangat perasaan ni time tu jugak rasa nak menyorok masuk dalam kain .
Masalah lemak tepu memang susah nak sental kan?Nah,baca dengan perlahan & tenang.

Kak ju nak share dengan korang jamu homemade nih.Bahan bahan depan mata kita jer.Tak susah pun nak buat.Yang penting jimat& berkesan.Rajin dengan malas jer.Betul tak?

Bahan bahan

3 sudu halba yang direndam selama 2 minit.
3 cm halia.kalau ada halia muda lagi elok
4 ulas bawang putih
15 biji lada hitam

Cara cara
Toskan halba yang direndam tadi.Masukkan kesemua bahan dalam lesung dan tumbuk sehingga lumat.

Kemudian gentel bulat bulat kecil macam maajun .
Simpan dalam peti dalam satu bekas.

Cara makan
2 biji pagi& 2 biji malam selepas makan

Khasiat
Makan secara konsisten , perut akan kempis & angin akan keluar.

Pantang larang
Ibu mengandung tidak sesuai
Ibu menyusu sesuai amal bila anak hilang kuning (jaundis)dulu.

Pesanan
Kena rajin buat sit up jugak tau untuk kesan cepat.

SELAMAT MENCUBA!


“Sebelum Tidur Semua Mesti Ambil Wudhu’.” Ustazah Ni Kongsi Amalan, Elok Sangat Diikuti!

Tidurkan anda dengan diiringi selawat dan zikir jangan ingat kelaziman untuk mendodoi anak kecil agar terlena dibuai dengan bacaan yang merdu.

Pun begitu tahukah anda, ustazah Nazirah ada berkongsi telah bersekolah rendah atau pra sekolah berkongsi amalan yang sering dilakukan olehnya. Jom semak.

Antara amalan ustazah sebelum tidurkan anak dan selepas anak tidur. Amalan ini berbeza dengan 7 tahun lalu, 5 tahun lalu. Hatta berbeza dengan tahun lalu.

Ustazah sering share tips tidurkan anak kan sejak awal #hijrah ustazah. Moga moga Allah berkati kita ibu ibu.

Sebelum tidur semua mesti ambil wudhu’.

Baca doa
Ikrar tauhid
Baca Ayatul kursi
Selawat pada Rasulullah s. A. W

Dan lepas itu

1. Mesti sapukan badan anak #minyakzaitunterapialquran urutan dan bonding keberkahan Al Quran dengan anak anak dengan amalan Terapi Al Fatihah dibibir.

Kadang anak dah tertidur. Ustazah tetap akan sapu badan anak minyak zaitun walaupun dh tidur.

Amalan menidurkan anak anak dengan didikan Al Quran

2. Lepas anak anak tidur. Atau lepas siap sapu minyak Ustazah akan baca Al Quran sehingga anak anak tidur. Anak anak akan tidur dengan alunan amalan bacaan ummi. Dulu mungkin 7 tahun lalu kita guna radio al Quran.

Usaha jadikan bibir kita radio anak anak dan inilah jalan hijrah Yang kita sama berjuang insyl izin Allah akan sampai ke tahap lebih tinggi

Bila anak anak dah tidur.. Sambung amalan amalan berzikir dan amalan amalan diri serta amalan2 ustazah sebagai perawat .

Elakkanlah.. Tidurkan anak anak dengan kelalaian. Kesian anak anak.

Esok bangun tidur saksikan… Macam macam masalah anak nak ke sekolah.

Apatah lagi jika anak memang bermasalah… Lagi makin parah masalah anak dek kerana kita ibu bapa kurang amalan didikan amalan Islam sebelum anak tidur.

Berpesan pesan pada keimanan

Bukan amalan mudah. Insyl pelan pelan amal, doa pada Allah dan istiqamah pasti sampai kita pada titik ketenangan Yang dicari dengan izin Allah


Banyaknya Khasiat Kacang Botor. Antaranya Vitamin C Tinggi!

Nama dia taklah cantik sangat. Ada orang kata buruk nama dia ni. Budak budak kalau dengar mesti perli dan gelak.

Kawan kita ni biasanya dipanggil kacang botor. Kacang kelisa di sebelah utara. Kecipir di sebelah Indonesia.
.
Walau namanya tak berapa glamer khasiatnya cukup indah.
.
Bayangkan 100g kacang botor melebihi jumlah protein soya. Lebih selamat. Tak ada isu dengan GMO bagai. Boleh kata masuk kategori organik.
.
Mungkin ada yang tertanya tanya sesuai tak untuk otak? Sangat sesuai. Dalam kacang botor ada manganese, B6, Thiamin dan riboflavin.
.
Untuk otak, thiamin macam kita hantar kereta untuk servis. Kerja dia buat maintenance fungsi otak.
.
Kalau thiamin kurang boleh dapat simpton
psikiatri. Takut kalau dapat benda berkaitan simptom sakit mental ni. Contoh simptom dia ialah konfius, gangguan memori dan gangguan tidur.
.
Pentingkan thiamin ni. Kalau makan kacang botor dah settle pasal thiamin ni. Lega satu bab.
.
Satu lagi yang power dalam kacang botor ialah riboflavin. Kalau makan benda ada msg yang sebabkan toksin meningkat, riboflavinlah penyelamat. Dia kurangkan kesan excitotoxicity pada otak. Baguskan kacang botor ni.
.
Satu lagi yang menarik ialah manganese. Dia macam fibre optik untuk internet. Macam 5G lah senang cerita. Kalau 5G bagi laju internet, manganese bagi laju aktiviti elektrik dalam otak. Bukan saja bagi laju tapi bagi jadi lebih efektif.

Khasiat vitamin C tinggi
Vitamin C dalam kacang botor juga tinggi. Bolehlah cantikkan kulit. Lega lah sikit kulit cekang dan tak de kedut. Paling bagus vitamin C bantu tingkatkan sistem imun.
.
Kacang botor ni nak tanam pun mudah. Harga pulamurah. Rebus sahaja lepas buat cicah cicah. Perrgghhh merecik bak hang.
.
Selepas ini kalau pergi kedai makan, rajin rajinlah ambil kacang botor ini. Ataupun beli dan masak sendiri. Senang lagi.
.
Boleh cuba?

Sumber: Dr Rizal Abu Bakar

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


4 Perkara Mak Ayah Perlu Pantau Anak-Anak Yang Ada Gajet. Salah Satunya Bila Anak Dah Mula Alih Skrin Bila Didekati!

Kuasa di hujung jari zaman masa kini. Apa yang kita nak, semua ada di internet. Kadang kita tak search pun akan keluar di social media kita, dari yang baik dan sebaliknya.

Begitu juga anak-anak yang masa kini lebih ada perasaan ingin tahu. Jadi ibu ayah, jangan terleka dari pantau anak-anak. Jangan sampai mereka terjebak dengan perkara yang tak diingini.

4 perkara yang perlu diperhatikan supaya anak tak terjerumus dalam “barah” pornografi:

1. SEARCH HISTORY
Semak history youtube/google pada device yang anak guna. Walaupun hanya kartun, pastikan kartun tu bukan versi porno (walaupun di youtube kids!)

Tapi kalau tetiba check history—
EH KOSONG?
That’s a HUGE REDFLAG!

2. WAKTU ONLINE
Ingat, anak perlukan 10-12 jam waktu tidur setiap hari, pada WAKTU MALAM.

Screentime pada waktu malam akan merembeskan hormone dopamine yang menyebabkan anak lagi susah nak tidur. So please, no screentime 1-2 jam sebelum tidur.

Dan kalau anak suka screentime bersendirian pada waktu malam, lebih2 lagi bila semua orang tidur— itu ada REDFLAG.

3. ANAK UBAH / ALIH SKRIN BILA DIDEKATI
Kalau suami tetiba alih/tutup skrin pun kita dah suspicious, inikan pulak anak. 😂 Ia tanda jelas bahawa anak sedang menonton sesuatu yang tak sepatutnya.

Sesekali cuba tanya anak: “Tengah tengok apa tu?” atau “Tengah berbual dengan sesiapa tu?” atau “Boleh mama join sekali?”

4. TINGKAH LAKU ANAK

Menurut kajian, anak yang mula terdedah kepada pornografi (sengaja atau tidak) akan berubah tingkahlaku. Ini termasuk ledakan emosi seperti suka marah2, memukul, menumbuk, bercakap kasar, menyindir.

Ia tanda bahawa ada sesuatu yang tak kena sedang berlaku pada psikologi anak.

Cuba tanya anak, ada tak apa2 yang dia experience recently sama ada masa online / masa tengok TV / kat sekolah / kat rumah yang buat dia keliru, kecewa, takut, tak selesa, malu atau terkejut?

TAKUT, MALU, KELIRU—
adalah faktor utama anak menyembunyikan sesuatu daripada ibu bapa dan pilih untuk pendam, menipu atau berpura2.

Semoga Allah jaga keluarga dan anak2 kita sepertimana Dia menjaga orang2 soleh. Aminn. 🙏🏼


Bila Anak Nakal, Jangan Main Sebut Je, Mulut Ibu Memang Masin, Hati-Hati!

Orang kata apa yang keluar daripada mulut ibu itu suatu doa. Jadi apabila ibu bercakap mengenai anaknya haruslah memperkatakan yang baik-baik.

Bak kata orang dulu-dulu, ‘masin mulut ibu’. Jadi elakkan berkata yang tidak elok tentang anak-anak. Lebih elok apabila berkata,  “bertuahnya anak!”

Menarik dengan perkongsian puan Effy Sueffy yang berkongsi mengenai hal ini. Moga bermanfaat dijadikan panduan ibu ayah.

Musim cuti macam sekarang, anak-anak meriahlah kat rumah. Berkumpul pulak adik-beradik. Banyaklah ragam masing-masing, kan?

Mak-mak masa macam ni, ramailah yang cakap diri jadi naga, harimau, singa semua.

Itu mak. Kalau ayahnya agak bertukar jadi t-rex kot. Huhu.

Apa pun, dalam kita melepaskan rasa geram dek banyaknya ragam anak-anak, kena tahu juga beberapa perkataan larangan yang tak sepatutnya disebut kepada anak-anak.

Jom kita semak apakah perkataan larangan tersebut.

Anak-anak biasalah, tengah nak belajar. Kadang terbuatlah benda yang kita tegah. Tiba-tiba tereksiden pulak. Aduh!

Dan kita terbiasa laju menyebut, “Itulah, degil sangat! Kan dah sakit”.

Degil yang kita sebut pada mereka, degillah jadinya. Sebab itu doa kita untuk anak-anak.

Sama macam degil, ini perkataan yang selalu kita sebut dengan lancar pada anak-anak. Anak aktif lebih sikit, kita dah tak senang duduk.

Ayat biasa kitalah,

“Kenapa nakal sangat?”
“Jangan nakal sangat, boleh?”

Kita yang selalu sebut nakal, nakal, nakal. Bila anak betul-betul jadi nakal, kita salahkan anak.

Ini mungkin tak ramai mak ayah yang sebut. Tapi jangan terperanjat kalau terdengar ada juga mak ayah yang laju saja membodohkan anak-anak.

Cuma sebab anak tak pandai jawab soalan matematik, atau tak tahu macam mana nak kemaskan pakaian. Bukanlah sesuatu yang pelik pun. Kadang-kadang anak taktau sebab tak diajar.

Kenapa dibodohkan anak sedangkan kitalah yang menjadikan mereka ‘bodoh’? ?

“Kurang ajarlah kau!”
“Siapa ajar kau kurang ajar ni?”

Perkataan tu kita dengar pun tak suka. Apa lagi anak-anak. Sakit hati rasa.

Lama-lama anak simpan dalam hati. Jadi dendam. Dan doa itulah yang jadi penghias diri mereka.

Siapa tak pernah sebut anak pemalas?

Bila kita minta tolong, anak tak bergerak. Lambat. Kita tak sabar,

“Hei, kenapa pemalas ni? Kan dah suruh dari tadi”.

“Suruh kemas tu pun malas. Apalah nak jadi kau ni?”

Jadi pemalaslah anak tu. Dah itu yang kita sebut selalu. Dapatlah.

Ini perkataan terlarang yang paling popular di kalangan mak ayah. Saya sendiri kadang terlintas juga dalam hati. Cepat-cepat istighfar. Cepat-cepat sebut Na’uzubillahi minzalik.

Semoga apa yang kita terlepas cakap, tak jadi doa. Terbatal dari dimakbulkan. Sebab apa saja perkataan yang terlafaz dari mulut kita mak ayah (terutama mak), adalah doa yang tak terhijab. Termakbul sekalipun terlafaz tanpa niat.

Semoga kita dapat menggantikan perkataan yang lebih baik dan penuh hikmah bila nak menegur anak-anak. Marah anak memang perlu, tapi eloklah kita marah dengan perkataan yang lebih baik.

Sumber: Effy Sueffy


“Sedih Sangat Sedih…”-Ibu Terkilan Suami Enggan Ke JPN, Anak Terpaksa Dibinkan Nasab Abdullah!

Berat mata memandang berat lagi bahu yang memikul. Jika sebelum ini menerusi perkongsian seorang ibu bernama Norsufia Johari atau lebih dikenali sebagai Cik Pia, tular kisahnya yang terpaksa melalui proses kelahiran tanpa adanya suami di sisi telah meruntun hati wargamaya.

Betapa tabah dan sabarnya wanita ini melalui detik tersebut bersendirian. Difahamkan suaminya menghilangkan diri tanpa sebarang khabar berita. Ekoran daripada itu, setiap perkongsiannya di media sosial sering mencuri tumpuan netizen.

Apa yang pasti, pahit getir hidupnya tidak terhenti di situ sahaja. Malah penderitaan yang ditanggung olehnya semakin memuncak dirasakan.

Menerusi hantaran terkini di laman TikTok, dia ada meluahkan rasa sedih dan terkilan apabila anak yang telah dilahirkan terpaksa dibinkan dengan nasab Abdullah gara-gara suaminya tidak memberi kerjasama untuk hadir ke Jabatan Pendaftaran Negara.

“sedih sgt sedih..apalah salah anak ni..Ya Allah kau permudahkanlah urusan yg sulit ini..Semoga anak ini mendapat haknya.”

Hati ibu mana yang sanggup berdepan dengan situasi sebegitu, apatah lagi bila mengenangkan akan dipersoalkan oleh si anak apabila besar kelak memandangkan dibinkan dengan nama yang berbeza daripada adik beradik yang lain.

ARTIKEL MENARIK

Meninjau di ruangan komen, rata-rata netizen turut bersimpati dan mendoakan agar dipermudahkan urusan untuknya anak beranak.


Anak Pegawai Polis Ini Kongsi Rahsia Peroleh 11A+ SPM 2017. Sungguh Inspirasi!

Tiada perkataan yang lebih tepat menggambarkan anak  cemerlang ini melainkan ketekunan dan displin diri. Siti Athirah Salmin merupakan calon SPM 2017 dari Kolej Islam Sultan Alam Shah (Kisas) yang telah memperoleh keputusan cemerlang 11 A+ awal tahun ini, merupakan seorang yang pelajar yang mempunyai prinsip dalam dirinya untuk bergelar pelajar cemerlang!

Kejayaan yang dimiliki oleh anak keempat daripada enam beradik ini yang bercita-cita menjadi pakar jantung negara, adalah daripada usaha, ketekunan dan displin dalam dirinya selain doa daripada kedua ibu bapa. Anak kepada pegawai polis ini, Salmin Jaafar dan ibunya, pegawai penyelidik,Wan Aidah, begitu komited terhadap hala tuju kehidupannya bergelar pelajar.

“Ibu bapa banyak memberikan motivasi kepada diri saya. Apabila musim peperiksaan, hampir setiap hari saya akan menelefon ibu bapa saya untuk meminta maaf dan minta mereka mendoakan saya. Ini membuatkan saya lebih tenang menjawab peperiksaan.

Pelajar Cemerlang SPM 2017, Jabatan Pendidikan Negeri Selangor

11 A+

Bahasa Melayu A+
Bahasa Inggeris A+
Sejarah A+
Matematik A+
Matematik Tambahan A+
Fizik A+
Kimia A+
Biologi A+
Pendidikan Al-Quran Dan Al-Sunnah A+
Pendidikan Syari’ah Islamiah A+
Bahasa Arab A+

RAHSIA KEJAYAAN

“Dalam pada itu, apa yang saya terapkan dalam diri adalah pertama sekali, dalam apapun perkara yang kita buat perlu betulkan niat. Niat belajar adalah mengenal Allah sebagai pencipta kita, supaya dapat meningkatkan ketaqwaan kepadnya. Bila mana kita kaitkan semua yang kita belajar dengan kebesaran Allah dan kehebatan Allah, maka kita akan merasa ada makna kita belajar.

“Bukan hanya untuk keputusan cemerlang semata-mata. Kerana kalau kita buat semata-mata untuk keputusan cemerlang, dan setelah itu mendapat apa yang kita impikan, kita pastikan akan tertanya-tanya, “apa lagi selepas ini?”, “dengan keputusan cemerlang ini, so what?” seolah-olah cita-cita kita tak pernah habis, dan kita tak pernah puas dengan kehidupan. Sebab itu pentingnya ada niat yang lurus, wawasan menuju akhirat, dan untuk menjadi orang yang bermanfaat buat masyarakat.

“Kedua, belajar secara aktif. Ini bermakna belajar menggunakan seberapa banyak deria yang boleh dan fokus. Jangan hanya membaca secara pasif, tapi cuba targetkan apa yang kita nak tahu dari pembacaan. Cara belajar secara aktif yang terbaik ialah dengan mengajar.

“Sebab dengan mengajar, kita menggunakan banyak deria, dan sebelum kita dapat mengajar kawan-kawan kita, sudah pastilah kita sendiri perlu betul-betul faham, rujuk kepada guru tentang pemahaman.

“Jadi, semasa di Kolej Islam dulu, saya banyak menyertai program Mentor Mentee yg mana saya sendiri perlu mengajar rakan yang memerlukan, dan juga rakan dari sekolah lain.

“Soal pemakanan pula, makanan harian disediakan di asrama, jadi tiada apa sangat yang berbeza. Cuma saya ada juga mengambil makanan tambahan tapi saya tak pasti itu memberi kesan atau tidak. Amalkan madu asli juga sangat baik.

“Namun yang paling memberi kesan untuk fokus dalam kelas ialah, berpuasa. Apabila puasa menjadi amalan, kita akan kurang mengantuk dalam kelas kerana selepas makan, terutamanya makanan yang tinggi karbohidrat. Selain itu, jangan makan selain waktu makan, terutamanya makan ketika belajar sangat tidak digalakkan kerana membantutkan fokus,” ujarnya.

AMALKAN SOLAT TAUBAT

Siapa sangka rahsia pelajar cemerlang ini antaranya solat taubat. Amalan ini dilakukan setiap hari dengan solat lain.

“Seterusnya, amalkan harian iaitu amalan solat taubat, tahajud dan hajat setiap awal pagi. Saya bangun sealawal 4.30 pagi untuk mandi, bersihkan diri, siapkan diri, beg sekolah dan kemas katil. Selepas tu, sekitar pukul lima pagi saya amalkan solat taubat, tahajud dan hajat di surau.

“Pentingnya solat taubat sebelum solat-solat yang lain kerana manusia tidak lari daripada dosa, maka banyakkan taubat supaya dosa tidak menjadi penghalang untuk ilmu mudah masuk, kerana ilmu itu cahaya, dan cahaya tidak akan masuk ke dalam hati org yg berbuat maksiat.

“Seterusnya solat subuh berjemaah di surau asrama. Saya tetapkan kepada diri saya utk membaca al-Quran sekurg-kurangnya 10 muka surat selepas subuh. Membaca al-Quran membantu menenangkan diri, “ jelasnya lagi.

BELAJAR BUKAN UNTUK PEPERIKSAAN TETAPI MENIMBA ILMU

Melihat kepada perwatakannya, nyata Siti Athirah merupakan anak yang berdisplin mengenai masa. Biarpun semasa ditingkatan empat, baginya tiada istilah honeymoon. Baginya pembelajaran adalah sepanjang hayat.

“Saya berpegang kepada prinsip pembelajaran sepanjang hayat, bukan hanya belajar untuk  peperiksaan sahaja. Bagi saya, tingkatan empat bukanlah tahun honeymoon. Ingatlah, kalau kita belajar untuk peperiksaan, selepas habis peperiksaan kita akan lupa semua ilmu. Itu sangatlah sia-sia.

“Namun, kalau kita belajar dengan niat yang benar, seperti yang telah disebutkan tadi, kita tidak akan pernah jemu untuk menimba ilmu yang akan berguna buat kita nanti. Barulah ada makna kita belajar. Jadi semasa tingkatan empat tu sememangnya saya dah mula belajar bersungguh-sungguh.

“Tingkatan lima saya banyak habiskan masa untuk membuat latihan kertas SPM tahun sebelumnya, dan juga soalan percubaan utk memberi gambaran tntg bagaimana format, cara pemarkahan dan teknik menjawab,” jelasnya.

Tambahnya lagi, guru di sekolah banyak memberikan motivasi kepada pelajar dan sering mengingatkan pelajar tujuan belajar. Jadi dengan kesedaran itu menyebabkan pelajar berusaha bersungguh-sungguh untuk menghadapi peperiksaan SPM.

Kini Siti Athirah melanjutkan pelajaran dalam bidang perubatan di Universiti Islam Antarabangsa Malaysia (UIAM) Kampus Kuantan, Pahang.

IBU BAPA WUJUD PERSEKITARAN CERIA DI RUMAH

Dalam pada itu, ibunya, Wan Aidah Wan Ibrahim menjelaskan bahawa beliau dan suaminya sentiasa memastikan anak-anak dalam persekitaran yang positif untuk membantu anak-anak untuk belajar dalam suasana yang tenang.

“Pastikan suasana rumah yang harmoni dan banyak bersabar. Jangan biarkan  wujudnya masalah dalam kehidupan harian. Persekitaran yang sentiasa ceria juga perlu supaya semua gembira dan anak-anak boleh belajar dengan tenang tanpa gangguan. Malah saya juga bersyukur dianugerahkan tuhan anak yang punya kebijaksanaan.

“Saya juga sentiasa memberi galakkan dan pujian apabila anak-anak mendapat keputusan yang baik dalam peperiksaan. Tidak marah apabila anak-anak gagal tapi beri motivasi agar dapat baiki keputusan selepas itu. Suami saya juga tidak lupa memberi motivasi kepada anak-anak walaupun sibuk dengan urusan kerjanya.

“Juga sebagai ibu bapa, sudah tentulah berharap Athirah berjaya dunia dan akhirat dan tidak melupai jasa ibu bapa dan menjaga perhubungan yang baik dengan adik beradik,” jelasnya yang merupakan Pegawai Penyelidik Lembaga Koko Malaysia.

*Selanjutnya ikuti kisah anak cemerlang ini keluaran Majalah Keluarga isu Januari 2019


Ke Hulu Ke Hilir ‘Bawa’ Ayah. Wanita Ni Kongsi Kenangan Konvo Buat Ramai Tersentuh Hati!

Mengimbau saat dapat menggenggam segulung ijazah di majlis konvokesyen, tentu itu menjadi antara detik begitu membahagiakan dalam diri.

Saat itu juga, dirasakan cukup seronok bila orang-orang tersayang turut bersama-sama berada disisi.

Namun berbeza dengan apa yang dilalui oleh wanita ini dan ianya dikongsikan untuk dijadikan inspirasi untuk yang lain.

Saya Nurhafisah Ismail, berumur 28 tahun.  Saya merupakan graduan Ijazah Sarjana Muda Pengajian Media di Universiti Malaya. Saya mendapat ijazah ketika saya berumur 26 tahun dan selepas setahun pemergian ayah tercinta ke negeri abadi.

Tak terfikir langsung yang saya akan menamatkan pengajian tanpa ayah disisi. Memang perit untuk terima sebab ini impian ayah dan mak. Ayahlah orang paling gembira dan teruja bila dapat tahu saya berjaya melanjutkan pelajaran ke Universiti Malaya.

Banyak pengorbanan ayah yang menjadikan saya seperti sekarang. Kami pasang impian sama-sama. Ayah dah pencen sewaktu saya mendapat tawaran ke UM. Mulanya saya tak nak sambung sebab tiada sumber kewangan yang cukup dan memikirkan keadaan ayah yang tidak sepatutnya bekerja lagi. Tetapi, impian ayah terlalu besar untuk melihat saya mendapatkan segulung ijazah. Katanya, kalau betul nak belajar, duit boleh cari.

Selepas pencen, ayah masih bekerja sebagai pemantau kebun sawit demi mencari duit untuk menanggung pengajian saya. Ayah gigih cari duit walaupun dirinya sudah tidak sihat dan mempunyai masalah jantung.

Setiap kali saya daftar semester baru, ayah akan hantar saya ke UM. Saya dah besar, saya boleh buat urusan pendaftaran sendiri, tapi ayah nak juga hantar. Alasannya, nak tengok bilik adik.

Ayah selalu cakap, “Nanti dah habis belajar, bolehlah jadi wartawan. Nanti ayah boleh tengok adik dalam TV.” Itu yang saya ingat sampai sekarang, tapi saya tak dapat tunaikan impiannya itu.

Ayah pergi sewaktu saya cuti semester sebelum memulakan tahun pengajian yang ketiga. Tahun terakhir pengajian, tahun yang sangat mencabar. Saya pernah ambil keputusan untuk berhenti sebab semangat saya dah tak ada. Tapi, keluarga nasihatkan supaya saya teruskan pengajian kerana ini impian ayah.

Saya usaha sehabis baik untuk tamatkan pengajian. Rakan-rakan dan pensyarah banyak membantu terutama dalam menyiapkan tesis akhir. Keluarga banyak memberi sokongan supaya saya terus kuat.

Saya tahu ramai lagi yang mempunyai kisah hebat bersama ayah atau ibu. Saya cuma berkongsi rasa setelah ayah tiada dan bagaimana saya menghabiskan sisa pengajian. Kalau ikutkan hati, memang saya tak habis belajar. Tapi, memikirkan impian ayah untuk tengok saya naik pentas dan menerima scroll, saya kuatkan semangat dan teruskan sampai habis.

Sewaktu konvo, saya terlupa yang ayah dah tiada sampai saya tercari-cari ayah. Tunang saya datang, bawa gambar lukisan ayah, baru saya sedar. Saya hanya mampu menangis sambil bercakap dengan gambar, “Adik dah konvo. Adik dah capai impian ayah.” Perit untuk terima. Orang yang selalu teruja bila saya cerita perihal belajar, saya ceritakan apa yang saya buat, kongsi semuanya, tiba-tiba dah tak ada.

Terlalu banyak pengorbanan ayah sampai saya tak tahu macam mana nak cerita. Terlalu banyak kenangan sampai saya tak tahu untuk gambarkan. Semuanya tersimpan rapi dalam ingatan saya.

Its the day, Hero. My big day. Supposely, you were there beside me, holding a bouquet of flowers and hugging me, taking pictures together with mom. Supposely. Physically you was not there. But, with that painting, i feel you. Besides me, hugging and crying together with mom. You will say, “ini anak ayah, anak ayah dah besar, lepas ni boleh kahwin.” I miss that, Hero.

Ketika itu semua orang tengok saya bawa “ayah”. Sampai datang seorang pakcik ni tanya, “maaf pakcik tanya, siapa ni?” Adik jawab, “ini ayah saya, ayah dah tak ada, saya bawa gambar saja.” Pakcik tu cuma mampu angguk, mata mula merah tahan sebak mungkin.

Ayah, terima kasih sebab galas tanggungjawab didik dan besarkan sata sampai tahap sekarang, sama-sama dengan mak. Ayah orang paling excited bila tahu saya dapat sambung belajar dekat UM. Setiap sem ayah akan hantar saya untuk daftar, semua orang tengok bila ayah gigih panjat tangga semata-mata nak tengok bilik saya, walaupun bilik tu tetap sama kedudukannya dan lelaki tak dibenarkan masuk pun. Hehehe. Tetap nak hantar.

Banyak lagi saya nak tulis. Pengorbanan ayah, gigihnya ayah cari duit, banyak sangat. Adik simpan semua kenangan kita. Ayah tunggu saya dekat pintu syurga ya. Nanti panggil nama, takut tak perasan ayah sebab ayah mesti handsome sangat waktu tu.

Terima kasih ayah. Terima kasih untuk segalanya. Ayah, saya dah konvo!


Doktor Ini Jelas Sebab Tak Boleh Guna Minyak Masak Berulang Kali.

“Minyak masak yang digunakan berulang kali boleh menyebabkan hipertensi, merosakkan hati dan meningkatkan risiko kanser.“

Sejak perintah kawalan pergerakan, ramai antara kita setiap hari memasak di rumah. Ada yang sehingga 3 atau 4 kali memasak hidangan untuk keluarga.

Namun pastikan penyediaan makanan adalah sihat dan selamat untuk kesihatan ahli keluarga.

Menerusi perkongsian FB, Dr Zubaidi Hj Ahmad, menyentuh perihal penggunaan minyak masak dikalangan kita.

Beliau memberi nasihat bahawa untuk menjaga kesihatan, salah satunya tidak menggunakan minyak masak secara berulang kali.

Ikuti perkongsiannya.

JANGAN GUNA MINYAK MASAK BERKALI-KALI

Minyak masak tidak sepatutnya digunakan lebih dari dua atau tiga kali untuk menggoreng.Yang terbaik menggunakannya hanya sekali.

Kebanyakan kita tidak membuang minyak yang telah digunakan dan menggunakanya lagi beberapa kali sebelum dibuang.

Selain itu dalam kajian yang pernah dilakukan oleh Universiti Kebangsaan Malaysia, ke atas 19 jenama minyak masak mendapati bahawa kebanyakan minyak dalam peket 1 kg ini tidak sihat mengikut piawaian yang ditetapkan Lembaga Minyak Sawit Malaysia.

Oleh itu masyarakat diingatkan agar berhati-hati menggunakan minyak masak dalam peket 1kg. Sebagai langkah selamat, gunakan minyak yang mendapat pengesahan dari SIRIM sahaja.

MINYAK MASAK ADA LABEL SIRIM

Selain daripada itu, elakkan dari membeli minyak yang tidak dapat dipastikan pengeluarnya walaupun harganya adalah lebih murah.

Fenomena ini akan menyebabkan pengguna lebih terdedah kepada risiko untuk memakan minyak yang telah dikitar semula.

Bagi mengelakkan kemudaratan kesihatan, masyarakat mestilah mengurangkan tabiat makan makanan yang digoreng di luar rumah kerana dibimbangi peniaga menggunakan minyak masak yang dikitar semula kerana berharga murah dan dapat mengurangkan kos.

Selain itu, dengan cara ini, bukan sahaja dapat menjamin kesihatan tubuh dan minda, malah perkara utama adalah makanan yang dinikmati dijamin berkualiti dan halal.

Rumusannya, mana-mana minyak masak boleh digunakan selagi ada label SIRIM untuk menjamin kesihatan kita. Jangan gunakan minyak masak berulang kali. Minyak yang dikitar semula hanya sesuai dijadikan biodisel untuk bahan bakar.

PUSAT RACUN NEGARA PUN BERI AMARAN

Sementara itu, menurut sumber laporan media cetak juga membincangkan bahaya pengunaan minyak masak secara kerap.

Amaran! Minyak Masak Menjadi Racun Kalau Diguna Berkali Kali

Pusat Racun Negara memberi amaran bahawa minyak masak yang digunakan berulang kali boleh menyebabkan hipertensi, merosakkan hati dan meningkatkan risiko kanser.

Minyak masak tidak sepatutnya digunakan lebih dari sekali. Apabila digunakan berulang kali, tahap kelikatan hidrokarbon di dalam minyak masak meningkat dan menyebabkan salur arteri tersumbat, hipertensi dan merosakkan hati.

Alert info kesihatan ini. Jangan pandang remeh. Semoga kita semua cakna tentang hal ini.


Baiknya Hati ‘Cleaner’ Ni! Tak Ada Kereta, Wakaf 2 Mesin Dialisis, Raih Perhatian Ramai

Seorang Mukmin yang ingin menjadi baik iaitu menjadi manusia yang bermanfaat kepada manusia lain dan menjadi hamba yang taat kepada Allah SWT pastinya tahu akan perkara yang boleh membina kebaikan dalam diri seseorang manusia.

Ramai manusia yang ingin menjadi baik, tetapi tidak dapat membina kebaikan diri kerana tidak tahu akan formula untuk menjadi insan yang benar-benar baik pada pandangan Allah SWT dan baik dalam kalangan manusia.

Namun jika kita yang pilih untuk menjadi baik dan bermanfaat kepada orang lain tidak perlu kaya  atau hartawan.

Sebagaimana perkongsian ini menarik perhatian ramai apabila seorang ‘cleaner’ sanggup mewakafkan mesin dialisis. Tidak berkira, biarpun hidup seadanya. Tetapi sanggup korban harta untuk memberi manfaat kepada insan yang memerlukan pertolongan. Baiknya hati insan ini.

WAKAFKAN MESIN DIALISIS

Seorang ‘orang’ berhati mulia. Jual tanah untuk wakaf 2 mesin dialisis. Saya panggil dia Kali. Nama penuh Kalipulizan.  Dia pelanggan saya. Dia kerja cleaner kat Pusat Dialisis.

Dia tak dak kereta.
Dia ada motor pi kerja, motor pi kedai dan motor makan angin.
Tahun lepas dia lantik saya jual tanah dia.

Saya dah jual.
Saya tanya, ‘Nak buat apa duit jual tanah?’.
Dia kata nak buat belanja.
Dia juga nak beli mesin dialisis 2 biji, nak wakaf kat Pusat Dialisis yang dia kerja cleaner.

Hari ni Kali hantar gambar mesin dialisis. 2 biji.
Saya tanya, ‘Berapa kos 2 biji mesin dialisis yang dia wakaf?’
Lapan puluh ribu.

Kali masih kerja cleaner kat Pusat Dialisis yang dia wakaf 2 biji mesin yang berharga lapan puluh ribu ringgit.

Nama dia Kali.
Dia seorang ‘orang’.

Sumber: FB Izhar Azimat


Emosi Anak Terganggu, Bila Mak Ayah Ada 10 Ciri Ini. Deep Peringatan Lelaki Ini.

Semua orang boleh bergelar ibu bapa, tetapi sejauhmanakah mereka berjaya mendidik anak-anak dengan baik adalah suatu yang sukar. Ini kerana anak umpana sehelai kain putih, ibu bapalah yang akan mencorakkan mereka. Ia termasuk emosi anak itu.

Sebagai ibu bapa, kita perlu kenali emosi anak dahulu supaya dapat asuh anak menjadi pintar dan cemerlang dalam hidupnya! Emosi mudah rapuh jika ibu bapa sering mencelanya dengan kata-kata yang boleh menguriskan jiwanya.

Apabila ibu bapa punya ego yang tinggi, mereka akan culas untuk mendidik anak dengan berhemah. Keadaan ini jika dibiarkan akan menggangu emosi anak. Jadi mulai hari ini, mari ubah cara kita menguruskan emosi anak!

10 CIRI MAK AYAH YANG BUAT EMOSI ANAK TERGANGGU

1. Suka benar parking sesuka hati untuk hantar anak sekolah. Halang laluan, tutup jalan, asal boleh sahaja. Emosi anak terganggu tengok perangai emak ayah sendiri.

2. Dia sendiri lambat bangun, hantar anak pula lambat. Jadi lewatlah anak masuk sekolah. Emosi anak terganggu.

3. Ambil anak pun lambat, ada masa sampai terlupa sampai cikgu / pakcik jaga terpaksa telefon remind. Emosi anak terganggu.

4. Waktu ambil anak, tengok baju anak kotor, terus dicubitnya, ditarik telinga depan kawan-kawan. Emosi anak terganggu.

5. Waktu ambil report card, keputusan anak tak bagus mana, dimarahinya anak di hadapan cikgu. Emosi anak terganggu.

6. Sudah balik rumah, anak nak bermain, dihalangnya kerana risau balik lambat, suruh duduk rumah, tengok tv, main tab, kemudian paksa anak belajar belajar belajar, emosi anak terganggu.

7. Di rumah, emak ayah sibuk bersembang berdua, juga sibuk uruskan rumah tangga, tak pernah sempat duduk bersama tanya sekolah, tanya kawan tanya bagaimana keseronokan belajar. Emosi anak terganggu.

8. Emak ayah sibuk main telefon. Anak-anak bertanya pun tak berjawab sampai tak perasan anak duk bersandar kat bahu sendiri. Emosi anak terganggu.

9. Paksa anak makan apa yang emak ayah makan. Marah kalau begitu marah kalau begini, emosi anak terganggu.

10. Suka ejek anak sendiri dengan kata begitu begini. Konon untuk naikkan jati diri. Sedangkan anak-anak nak dipuji, kalau salah nak sangat diperbetulkan, namun jadi mangsa adik beradik kerana emak ayah sendiri. Emosi anak terganggu.

Lalu anak ini mula mengejek orang lain, nak perhatian, tak boleh tengok orang lain elok je pegang tangan emak ayah sendiri. Lalu mereka akan Usik sana, usik sini. Cikgu panggil kenapa begitu kenapa begini, lalu cikgu pula yang kena maki.

Emak kata,

“Dekat rumah saya dah didik dia jadi terbaik. Ini mesti kawan-kawan dia yang jadikan dia begini.”

Ayah pula cakap,

“Saya kenal dia, dia anak saya, mesti sekolah inilah yang ubah anak saya. Cikgu semua tak buat kerja, hantar sini suruh jadi baik, tapi akhirnya hancur! Elok tukar jelah sekolah.”

Kawan-kawan,

Kita emak ayah. Zaman berubah gais, kena terima anak kita nakal. Kena hadam anak kita kurang perhatian, kena telan anak kita banyak kekurangan.

Dan semua itu adalah dari kita.

Kita dapat didikan emak ayah kita cukup manisnya, cukup masam masinnya, cukup pahitnya. Serba serbi ada.

Pergi sekolah, salam siap cium. Emak bekal makan, abah hulur senyum. Emak berzikir setiap nafas, mengharap setiap doa untuk anak-anak seorang demi seorang.

Abah pula tak pernah lupa kita, sibuk macam mana pun akan tanya emak apa kita buat apa yang kita kerjakan.

Lalu emak ambil task itu untuk tahu serba serbi. Emak tak ada smart phone, tapi ada senduk kayu ada rotan kiri kanan.

Pandang emak dah takut, tengok abah dah gigil. Biar tak pandai belajar, emak abah okey je. Janji reti adab, faham tentang biadap dan tidak berani nak buat jahat atau buat sentap orang tua.

Kita pun jadi manusia. Lepas itu kononnya kita tak nak anak kita kena macam kita. Tak nak garang sangat. Nanti anak kita takut-takut. Kita buat sampai anak kita besar kepala.

Terus hari ini anak kita pergi ejek sana sini termasuk cikgu. Itu yang cakap depan. Belakang tak tahulah berbakul-bakul agaknya.

Anak kita adalah kita.

Kita coraknya ikut warna apa. Kita rasa warna terang buat dia disukai. Kita lupa terang-terang itu boleh jadi dimakan api, dikejar burung helang dan dijamah matahari.

Biar redup bawah pokok, banyak nasihat dan pesan kita buat jadi payung, lalu anak kita dapat kita bendung tak jadi jahat tak jadi murung.

Dia tahu yang warnanya tak cantik mana. Dia sedar diri dia serba serbi budak sahaja. Macam kita dulu, nakal-nakal kita tak usik sesiapa. Hanya kita sahaja.

Kita berlindung baik-baik atas apa yang kita buat. Dan hari ini kita jadi orang kerana rotan dan banyaknya libas-libas paip getah dan lempang kiri kanan.

Malam nanti emak cium, abah duduk hujung katil dan letak minyak semula. Mereka tahu, yang dimarah tadi untuk kita sedar kita faham, dunia ini kalau jahat, kena hukum. Namun masih sempat bertaubat.

Namun jika kita pegang ego, kita rugi hilang nasihat, hilang berkat dan hilangnya syafaat. Dan untuk itu, tak ada lain, nerakalah tempat kita gais.

Sempat lagi kita berubah. Pandang muka anak, nasihatlah, rotanlah, cubitlah. Kemudian terangkan kepada dia mana betul mana silap.

Patahkan ego dia, hancurkan jahat dia. Semoga dia baik dengan cikgu, hormat pada orang tua dan banyaknya masa untuk buat kebaikan kepada sesiapapun.

Ingat kawan,

Anak kita adalah kita. Warna dia dan warna kita tak ada banyak beza. Yang ada hanya apa yang kita lindung dan payung, supaya dia redup, supaya dia subur. Sesekali cahaya datang, dia menyorok, sesekali juga ribut dan hujan hadir, dia tak basah.

Namun dia hidup segar, sudah besar dia pula jadi rendang berbuah, buat bakti kepada orang lain pula yang mahu berteduh sama.

Begitulah.

Khairul Hakimin Muhammad,
Payung dan lindung anak-anak kita dengan apa yang kita buat.


“Alhamdulillah Mampu Bertahan Dari 2015 Hingga Kini, Tak Makan 12 Jam Sehari.” Dr Ni Kongsi Rahsia Untuknya Lebih Sihat & Bertenaga!

Diet Intermittent Fasting, mungkin ada yang berkira-kira untuk  berdiet menggunakan teknik tidak makan selama 12-16 jam, ada merasakan berat sungguh untuk dilakukan. Dapatkan perut kita bertahan dalam tempoh masa yang begitu lama.

Berkongsi pengalaman daripada Dr Zubaidi Hj Ahmadi, menarik juga untuk dibaca mengenai trik yang telah dilakukan hingga kini berjaya menurunkan berat badan dan mendapatkan berat badan ideal dengan mengamalkan diet Intermittent Fasting ini.

Ini perkongsiannya.

Ada yang bertanya bagaimana saya boleh bertahan tidak makan selama 12-16 jam seperti mana yang diajarkan dalam Diet Intermittent Fasting.

Sebenarnya saya berlatih selama beberapa bulan nak dapat kebolehan tahan lapar ini. Masa mula-mula dulu asyik gagal. Tapi tidak putus asa. Kadang kala isteri ajak makan, kadang kala tengok makanan tu sedap terus jadi lapar dan ada pula rasa sugar craving. Itu yang menggagalkan.

Dulu saya ingat saya gastrik jika lambat makan. Terutama waktu pagi. Mesti sarapan. Kalau tak sarapan, gastrik menyerang. Makan pukul 7AM dan pukul 10AM dah lapar semula. Rupanya tidak. Ia hanyalah mainan minda.

Jadi saya latih minda dan minum air kosong secukupnya. Kalau tidak, asyik ingat nak makan saja.. Perut pula rasa pedih saja. Gagal, berjaya. Bersilih ganti. Jangan putus asa.

Sekarang saya mampu bertahan tidak makan sekurang-kurangnya 12 jam. Cara mudah saja. Kali terakhir makan pada 8PM, tidur awal. Bangun pagi 5AM ambil sesudu minyak zaitun dan segelas air kosong.

Esok pagi 8AM sudah boleh bersarapan. Pilih sarapan yang mempunyai tahap fiber yang tinggi, protein dan lemak sihat. Contoh sekeping roti dengan dua biji telur rebus atau separuh masak, dan letakkan sedikit minyak zaitun. Jangan bimbang dengan pengambilan lemak sihat.

Jika sibuk dengan tugas, saya akan gabungkan bersarapan dengan makan tengahari. Inilah yang dinamakan sebagai brunch.

Bila makan tengahari pukul 1PM, saya amalkan konsep Healthy Plate. Banyak sayur, sesenduk nasi, lebihkan protein seperti telur dan ikan. Ambil sesudu dua minyak zaitun lagi. Air kosong campur sesudu cuka teen.

Makan semula pukul 8PM. Kemudian air kosong sehingga waktu tidur dalam pikul 1030PM-11PM. Jika tidur lambat, kita akan rasa lapar semula.
Mudahkan?

Tidak…. Semuanya perlukan semangat, kesabaran dan jiwa kental. Alhamdulillah mampu bertahan dari 2015 hingga sekarang (2021). Sekarang berat 75kg.
Jadi jangan terperanjat jika saya rutin saya bersarapan atau brunch. Saya pastikan saya tidak makan sehingga 12 jam dari masa terakhir makan.

Alhamdulillah, lebih sihat, dan bertenaga. Dan lebih hensem (kata sesetengah orang). Hahaha… Korang yang belum kurus lagi, saya nak ingatkan. Dah masuk suku tahun pertama, azam tahun ini jadi macam azam tahun lepas ke? Simpan bawah karpet?
Hahaha saja nak bakar sampai hangit..Tidak ada kena mengena dengan yang masih hidup atau telah meninggal dunia.


“Jangan Buat Hidup Orang Susah Kerana Hutang Kita.” Deep Perkongsian Ni, Ambil Pengajarannya!

Menyentuh tentang bab berhutang, macam-macam sebab orang berhutang dan banyak-banyak cara berhutang ramai yang merasakan mudah jika berhutang dengan kawan-kawan, adik beradik mahupun sanak saudara.

Malah biasa juga kita dengar, lumrah manusia bila hendak meminjam lembut gigi dari lidah tapi bila bab membayar balik wang yang dipinjam, memang liat. Bahkan batang hidung pun nampak.

Justeru Dr Azizul Azli memberi peringatan dalam bab hutang ini. Menurutnya jika ada kawan kita atau saudara kita yang banyak wang, bukan bermakna mereka tidak tidak perlukan wang. Sehingga kita berfikir,

“Duit dia banyak, bolehlah aku pinjam nanti ya”

Sahabat yang mulia,

Wang banyak itu bukan bermakna mereka tidak akan guna wang itu, atau wang itu berlebihan buat mereka. Dengan mudah kita ingin meminjam sahaja.

Mari kita fahami juga,

Mereka yang wangnya lebih dari kita, boleh jadi sabarnya lebih banyak dari kita ini.

Mereka banyak ‘berpuasa’ menahan diri dari jualan Shopee atau yang tidak perlu buat diri sendiri.

Wang itu selalu bersama dengan orang yang sabar dan meninggalkan orang yang tidak sabar.

Wang yang banyak itu bukan dikumpul dalam sehari, dan mungkin jika hilang atau dipinjam mereka tidak akan mampu mengumpulnya lagi.

Ia perlukan masa dan kesabaran yang tinggi. Tidak semua orang bila duit banyak ia mampu bersabar.

Mereka ada impian yang kuat untuk beli kediaman sendiri, kenderaan impian atau pendidikan anak mereka dimasa depan.

Mereka sedang merancang masa depan keluarga mereka. Jangan mudah untuk meminjam wang jika terlihat saudara kita berada, kerana jika saudara kita telah mula meminta.

Maka mereka akan mula rasa sedih dan bingung, antara memilih impian keluarga atau memberi pinjam buat kita sahabat atau saudaranya.

Belum lagi risiko yang lainnya,

Hubungan persaudaraan boleh terputus akibat hutang kerana sesungguhnya hutang adalah pemutus silaturahim yang paling tajam. Bila hutang yang tak kunjung bayar, membuat sebuah hubungan menjadi renggang. Malah yang berhutang selalu menjadi pemarah dan menghina pemberi hutang.

“Alah tak kayalah dengan hutang banyak tu, ada nanti aku bayarlah”

“Macam bagi banyak sangat, tak hadaplah duit kau tu”

Kawan kawan yang mulia,

Tulisan ini bukan sindiran, ia ingatan buat yang sedang menulis ini agar tidak ambil kesempatan buat kawan kawan yang kita nampak banyak duit dan senang.

Kita banyak melihat bagaimana orang berhutang dan biarkan beban tu kepada orang yang memberi hutang. Kita tak tahu duit yang kita pinjam itu boleh jadi duit pengajian anaknya atau duit untuk menjaga ibunya yang telah tua.

Jangan buat hidup orang derita kerana hutang kita.

Berhutang itu dibolehkan dalam agama, tetapi janglah sampai kita berhutang dan tiada usaha untuk membayarnya. Kita harus persiapkan diri untuk membayar hutang bila kita mula berhutang.

Tulisan ini bukan untuk sesiapa,

Tetapi sebagai ingatan buat kita semua dalam keadaan sekarang semakin banyak saudara yang dengan mudah meminta hutang dari saudaranya tanpa berfikir bagaimana ingin lunaskan hutangnya nantinya.

Salam Malam Jumaat buat kita semua.

Jaga keluarga, buat simpanan dan jangan pernah berhenti berdoa meminta padaNya


“Kesian Mesti Sunyi Waktu Saya Sibuk, Duduk Sorang Di Rumah.” Hikmah PKP, Wany Hasrita Gembira Dapat Bersama Ibu!

Perintah Kawalan Pergerakan (PKP) mencoretkan pelbagai kenangan pahit manis. Setiap orang punya cerita yang berbeza. Bukan hanya orang biasa, golongan artis dan selebriti juga antara yang merasai pengalaman tersebut.

“Jom nak share rasa happy! Apa perkara terbaik yg berlaku dlm hidup awak semua waktu PKP ni?

Menurut Wany, ketika ini dia mula sedar betapa sunyi ibunya apabila dia sentiasa sibuk bekerja sehingga balik lewat malam.

“Kesian dia mesti dia sunyi waktu saya sibuk kerja balik sampai tengah malam, dia duduk sorang kat rumah.

“Okay, nak nangis. Selagi ada masa ni, gunakan sebaik mungkin tau. Stay safe everyone,” tulis Wany yang gembira dapat meluangkan waktu bersama ibu tercinta.


Renungan Buat Kita Sebagai Anak. Prof Ni Kongsikan Ceritanya Agar Tiada Yang Lupa!

Ibu dan ayah kita tentunya telah lakukan yang terbaik dan cemerlang untuk kita sebagai anaknya.

Pun begitu setelah kita berjaya dan cemerlang dalam  hidup apa pula khidmat kita dapat lakukan untuk ibu ayah tercinta. Apatah lagi andai orang tua kini sudah kembali ke pangkuan Ilahi.

Jom semak perkongsian ini untuk dijadikan renungan bersama.

DIDIK ANAK CEMERLANG

Ayah gemar bercerita kejayaan anak. Secara relatif banyak kejayaan akademik dan kerjaya telah saya capai.

Sebahagiannya sempat diceritakan oleh ayah kepada keluarga yang hampir serta sahabat beliau yang lain.

Barangkali kedai kopi yang menjadi lokasi wajib harian menjadi saksi. Tentu sekali ayah berbangga dan puas hati dengan kecemerlangan – akademik dan kerjaya – anak lelaki beliau ini.

Malah saya fikir ramai ibu bapa yang lain juga akan berbangga dengan anak sendiri jika anak-anak jauh lebih berjaya berbanding percapaian masa lampau mereka.

Ayah sudah meninggal.

Lebih 20 tahun al-marhum dijemput pulang. Kisah kehidupan dunia berakhir.

Apa yang sedang berlaku di alam kubur tidak dapat saya tulis secara khusus.

Sudah hancurkah tulang belulang ayah? Apakah tanah menghimpit beliau? Gelap gelitakah suasana kubur ayah? Berapa lama beliau akan berada di sana?

Masih mampukah beliau bercerita bangga “kejayaan anak lelaki” ini kepada ahli kubur yang lain?

Jawapan kepada soalan ini sangat mudah. Tentu sekali tidak. Masing-masing bersendirian menghadapi kehidupan baru.

Kejayaan anak-anak yang telah dicapai secara khusus di dunia tidak dapat membantu al-marhum selepas meninggalkan kehidupan dunia.

Sungguh, kita sering kali mendengar kutipan Rasulullah SAW bersabda melalui riwayat Muslim yang bermaksud,

“Apabila seseorang anak Adam meninggal dunia, maka terputuslah amalannya melainkan dari tiga perkara iaitu, sedekah jariah, ilmu bermanfaat dan anak yang soleh mendoakan untuknya”

Akhirnya – jika dipermudahkan – kejayaan anak-anak semasa di dunia bukan hanya setakat berjaya di dalam dunia akademik dan seterusnya membina kerjaya kehidupan yang cemerlang.

PhD, JUSA, ahli senat, Dekan atau Pengarah – akhirnya – tidak benar-benar bernilai jika saya tidak tergolong sebagai anak soleh yang mendoakan ibu bapanya.

Jika saya tidak mengamalkan segala nasihat ayah maka hilanglah ilmu bermanfaat yang berguna untuknya pada ketika ini.

Ukuran kecemerlangan akademik dan kerjaya kelihatan susut dengan pantas sekali selepas ayah meninggal.

Ada keperluan lain yang lebih utama.


Tak Perlu Upah Tukang Buat  Ruang Meja Kopi, Buat Ajer Sendiri. Wanita Ini Ada Caranya.

Sebenarnya tak perlu berbelanja besar untuk mencantikkan kediaman. Apa yang penting tahu mencari kelengkapan yang murah bersesuai mengikut bajet. Tak perlu mahal, asalkan simple dan serbaguna.

Begitulah yang dipraktikkan oleh wanita ini. Beliau menggunakan rak pada harga bajet untuk membuat ruang meja kopi.

Barang-barang dibeli mengikut suai padan. Tidak mengambil tukang untuk membuat perabot. Sebaliknya membeli perabot serba guna. Apabila dihias memang nampak superb.

Ikuti perkongsian wanita ini.

My Coffee Corner
Alhamdulilah siap 1 lagi ruang…My dream come true..Nak siapkan satu2 ruang bukan senang..tara nak dapat idea byk seacrh & jenguk2 web ikea..Balang2 pun kena cari yg kena dengan tema..Dah dapat idea kadang bajet pulak xmengizinkan..So pelan2 kayuh…himpun duit beli sikit2..
Kabinet – Ikea (Knoxhult)
Para – Ikea (Burhult)
Balang – Ikea & Eco & Ssf

Apa yang penting kreatif untuk suai dan padan.

Selamat mencuba!

Kredit: Nur Aziean Anuar


Tak Sangka Penyanyi Jadi Penjawat Awam, Min Malik Kini Bergelar Kapten ATM.

Masih ada ingat lagu Flora Cinta? Sudah tentu ada yang mengenali pemilik penyanyi bersuara lantang ini iaitu Min Malik.

Dia merupakan seorang penyanyi pop yang terkenal pada tahun 1995 dengan lagu hitsnya ketika itu seperti Flora Cinta dan Perjalanan Duka.

Apa yang menarik perhatian adalah penyanyi berkenaan memakai baju beruniform. Min Malik kelihatan kemas berpakaian rasmi ATM.

“Dalam mesyuarat tadi, ada pegawai tentera duduk paling jauh tapi punyalah kuat suara dia. Orang lain terpaksa guna mic. Dia tak perlu. Semulajadi kuat!

“Rupa-rupanya… penyanyi lagu Flora Cinta! Sekarang sudah sepenuh masa sebagai penjawat awam. Pegawai tentera! Tahniah Min Malik.-“ fedtriyahya

Perkongsian itu telah meraih perhatian peminat penyanyi bersuara lantang itu yang terkejut dengan perubahan imejnya.


Setiap Orang Ada Nikmat Bahagia Yang Berbeza, Ustazah Ni Kongsikan Sila Take Note!

Wang ringgit, kedudukan, pangkat, harta, zuriat, rumah dan sebagainya bukanlah kayu pengukur sebuah kebahagiaan.

Bahagia itu tidak dilihat pada kebendaan semata-mata, bahkan tiada gunanya harta menggunung sekiranya hati tidak tenang dan bahagia.

Kebahagiaan itu sebenarnya terletak pada diri sendiri dan hati kerana hanya diri yang dapat menentukan hala tuju kehidupan sama untuk mengecapi kebahagiaan atau kemewahan.

Berkongsi tentang bahagia orang yang berbeza-beza, Ustaza Noor Laila Aniza berkongsi penulisannya di media sosial untuk kita renung-renungkan bersama.

Bahagia Orang Berbeza-beza

Ada orang rasa bahagia boleh bagi makan dekat kucing-kucing tepi jalan. Tak cukup dengan tu, kucing-kucing yang sakit dirawatnya dan dijaga penuh kasih sayang.

Ada orang bahagia bila siap masak pada suami atau anak-anak je hidang cantik pastu tangkap gambar untuk kenangan. Satu kepuasan yang tak dapat diungkap dengan kata-kata.

Ada orang bahagia saat boleh bagi makan dekat anak-anak yatim, rasa puas boleh lihat anak-anak syurga gembira. Kasih dan sayang tu tak semua orang boleh merasa.

Ada orang bahagia dapat belikan anak-anak pakaian baru, walaupun hanya beli di pasar malam. Rasa nak membahagiakan orang tersayang tu terlalu kuat. Dapat gaji terus belanja anak tanpa fikir keperluan diri yg lama tak berganti. Nikmatnya tengok anak tersenyum bahagia.

Ada orang bahagia setiap hari bersedekah, walaupun sedikit tangannya laju memberi. Bahagia melihat orang yang susah dapat merasa dan memiliki. Tanda syukur dengan rezeki yang Allah bagi.

Ada orang bahagia dapat solat berjemaah dan mengaji Quran setiap hari, diperbaiki solatnya & bacaan. Tak kira usia atau waktu lapangnya. Dikejarnya akhirat seperti esoknya dia mahu pulang ke negeri abadi.

Ada orang bahagia setiap langkah dipenuhi doa dan zikir. Selalu berzikir mengingati Allah. Halang diri bercakap benda-benda tak baik, bercakap keburukan orang atau pun nak mencari salah orang jauh sekali. Bahagianya bila lidah tak terpisah dengan zikir.

Tak kira siapa pun kita, kaya ke miskin, apa pun pangkat kita, kita tetap manusia biasa dan sentiasa perlu perbaiki diri.

Setiap orang akan melalui saat sukar, saat diuji dengan ujian kecil dan berat, tapi Allah maha baik. DigantiNya dengan perkara yang baik-baik tanpa kita sedar.

Laluilah hidup dengan tenang, bahagiakan diri sendiri dan orang sekeliling, maafkan semua orang, bersangka baik dengan semua orang dan sayangi semua orang.

Moga Allah sayang dan kebaikan yang bahagiakan kita tu asbab untuk kita ke syurga paling tinggi. Aminn..

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Begini Buat Hubungan Suami Isteri Makin Intim

Pastinya setiap pasangan inginkan hubungan yang kekal hingga akhir hayat. Namun, lumrah jika ada perselisihan faham dalam rumahtangga. Bagi menyemarakkan lagi hubungan suami isteri pastinya perlu sentiasa menjaga hubungan dan kemesraan. Ikuti 10 tip ini

1. Cium tangan suami dan dahi isteri setiap kali sebelum berpisah ke tempat kerja masing-masing.

2. Jika berpisah lebih dari sehari seperti untuk tugasan luar daerah, tambah rutin harian tadi dengan pelukan dan ciuman di bibir.

3. Walau sesibuk mana sekali pun, luangkan masa untuk menelefon pasangan sekurang-kurangnya sekali walau sekadar untuk bertanya apa yang sedang dilakukan.

4. Sentiasa ucapkan kata-kata sayang seperti I love you sepenuh hati sebelum keluar kemana-mana, menamatkan perbualan di telefon dan sebelum tidur.

5. Sentiasa mencari peluang untuk makan tengah hari bersama kerana pastinya ia tiada gangguan anak-anak jika pada hari berkerja.

6. Amalkan bertanya apa yang berlaku sepanjang hari selepas pulang dari kerja sebagai tanda mengambil berat dan memberi peluang pasangan meluahkan perasaan.

7. Luangkan masa untuk berbual tentang apa sahaja dari isu rumah tangga hinggalah politik semasa sebelum tidur.

8. Mudah berbaik jika berlaku sebarang pertelingkahan, jangan biar berlarutan walau untuk satu jam sekali pun apatah lagi berhari-hari.

9. Temani pasangan semasa menonton rancangan kegemaran mereka walau sambil membaca akhbar misalnya kerana apa yang penting ada berada disisi.

10. Jangan sesekali berpisah tempat tidur walau anak sudah berderet atau usia sudah meningkat kerana ia adalah salah satu amalan penting untuk mengeratkan kasih sayang.

Selamat mencuba!


Rupanya Ini Sebab Haziq Petah Bercakap, Ibu Ayah Dedah Sikap Sebenar Haziq Sejak Usia Dua Tahun, Patutlah Ramai ‘Terpikat’.

Tuah Haziq! Siapa sangka dulunya Haziq seorang anak yang biasa-biasa aje yang petah bercakap yang disenangi dikalangan penduduk Bukit Selambau, Sungai Petani.

Nyata celoteh adik cilik ini yang unik ini baru berusia 12 tahun ini membuatkan ramai ‘terpikat’.

Sejak tular digelar wartawan cilik, rezeki datang melimpah ruah buat adik ini termasuk diminta menjadi jurucakap untuk ‘review’ produk dan wartawan jemputan astro awani.

Selain itu turut menerima sumbangan persekolahan daripada pelbagai pihak termasuk agensi kerajaan serta individu.

Lebih manis turut mendapat hadiah daripada Sultan Kedah Sultan Sallehuddin Sultan Badlishah yang berkenan menghadiahkannya telefon bimbit.

Malah lebih teruja apabila penghidap talasemia itu, diberi kesempatan menemuramah pemimpin nombor satu negara, Perdana Menteri Datuk Seri Ismail Sabri Yaakob.

Malah, suara merdunya juga viral meluangkan azan baru-baru ini. Serba boleh adik ni ye!

Terbaru, pengacara dan personaliti popular tanah air, Datuk Aznil Nawawi atau dikenali juga sebagai Pak Nil berkongsi video temuramah bersama keluarga Haziq sewaktu berkunjung di Kedah baru-baru ini.

Banyak cakap

Menerusi video yang dimuat naik di youtube Aznil Nawawi memberitahu bahawa Haziq adalah seorang kanak-kanak yang ‘dasyat’ menerusi perbualan ibunya, Nur Shakilla Zainol, 33.

Menurut ibunya, Haziq sejak usia dua tahu sudah petah bercakap. Sikap ingin tahu anaknya yang berlebihan memaksanya menasihati Haziq untuk berhenti bercakap seketika.

“Dia selalu bercakap. Dia tanya, kita jawab. Kadang-kala saya suruh dia berhenti disebabkan tidal larat hendak melayan pertanyaannnya. Banyak sangat yang ingin dicakapnya,”jelasnya ketika ditanya olek Pak Nil

Ibunya juga mengakui tidak sangka video anaknya itu viral. Namun katanya sikap anaknya itu suka bercakap seakan berlakon sering dilakukan ketika berada di dapur rumahnya.

“Dia suka bercakap seorang diri. Kalau duduk di dapur, dia akan bercakap. Macam dia sedang berlakon, macam jadi chef ker. Permainan dia adalah tepung sejak usia dua tahun lagi,” jelas ibunya lagi.

Dalam pada itu, ayah kepada Haziq, Mohd Asraf bersyukur dengan kelebihan yang dimiliki oleh anaknya. Tidak seperti kanak-kanak lain, Haziq tidak gemar permainan kanak-kanak dan menonton cerita kartun, sebaliknya lebih suka bermain tepung gandum.

Apa yang pasti, sikap adik Haziq ini adalah cerminan didikan ibu bapanya. Moga adik ini terus cemerlang dalam hidupnya.

Untuk rekod, Muhammad Haziq sebelum ini meraih perhatian warganet dan menjadi popular selepas videonya yang melaporkan tentang penemuan seekor ular sawa di sebuah pasar awam di Bukit Selambau, Sungai Petani tular. Video itu, yang dimuat naik di Facebook Putra Mar pada 24 Jan lepas, telah mendapat 1.2 juta tontonan.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ekapol Wira Di Hati Keluarga Mangsa. Kenali  Personaliti Jiran Thailand Kita Ini!

Kini berusia 25 tahun. Pada 2003, ibu bapa dan adiknya yang berusia 7 tahun maut akibat wabak penyakit yang berlaku di utara Thailand.

Ekapol anak yatim piatu waktu umur 10 tahun.Membesar dengan neneknya di Mae Sai di utara Thailand.

Dia juga ditempatkan di kuil Buddha selama 10 tahun dalam proses menguatkan jiwanya selepas kehilangan kesemua ahli keluarganya.

Pengalaman peritnya mengajar erti ketabahan dalam apa jua kesengsaraan yang dihadapi sejak dari kecil dan semua itu disalurkan kepada 12 anak didiknya itu.

Kawan rapat Ekapol percaya, semangat dan peribadi Ekapol itu disalurkan kepada budak-budak berkenaan.

“Dia amat menyayangi mereka lebih daripada dirinya. Saya tahu dia ajar mereka supaya kuat semangat sama seperti kekuatan semangat yang ada pada dirinya,” kata Joy Khampai.

Waktu pertama kali ditemui pasukan penyelamat, Ekapol antara yang paling lemah. Sebab apa? Sebabnya semua makanan dikongsikan dengan 12 pemainnya.

Ekapol juga sempat menitipkan kata-kata melalui surat memohon maaf buat ibu bapa pemainnya.

Beliau minta maaf dengan seikhlas hati.

Nak tahu apa kata ibu bapa pemain?

Sedikit pun mereka tidak menyalahkan Ekapol, malah amat berterima kasih dan bersyukur kerana Ekapol dapat menjalankan peranan sebaik mungkin.

Mereka juga berjanji akan melayan Ekapol dengan baik selepas diselamatkan nanti.

Jadi, Ekapol adalah wira dalam kes ini.

Ekapol yang mengetuai 12 pemainnya daripada, pasukan bola sepak, Moo Pa (Wild Boars) memasuki gua di pergunungan Doi Nang Non pada 23 Jun lalu.

Pergunungan yang terletak di sempadan Thailand-Myanmar itu mempunyai banyak air terjun dan gua yang menarik untuk diterokai.

Sepatutnya, pada tarikh kejadian, ketua jurulatih, Nopparat Khanthavong, 37, dipertanggungjawabkan untuk aktiviti itu namun tugas itu diserahkan kepada Ekapol kerana beliau mempunyai temu janji yang tidak dapat dielakkan.

Nopparat sempat memberi nasihat di Facebook milik Ekapol supaya menunggang basikal di bahagian belakang pemainnya “Pastikan kamu menunggang basikal di belakang mereka supaya kamu dapat melihat dan memerhatikan mereka. Jaga diri,” tulis Napparat.

Selepas gagal dihubungi di mana harapan dilihat sudah berakhir, kumpulan diketuai Ekapol itu ditemui dengan selamat oleh dua penyelam pasukan penyelamat.

Itupun selepas sembilan hari mereka dilaporkan hilang.


Walaupun ‘Istimewa’ Nampak Jenis Beradab.”  Bertemu Bella Astilah, Yoe Dipuji Pandai Bawa Diri

Sebut sahaja nama Asif dan Yoe Parey, pasti ramai yang teringat akan gelagat mereka yang cukup bersahaja dan lucu menerusi  ‘Drama Spontan’ dari Youtuber Syahmi Sazli. Walaupun lakonan mereka bersahaja, namun berjaya menghiburkan para penontonnya.

Bukan sahaja Asif mempunyai peminatnya sendiri, malah Yoe Parey yang sinonim dengan watak inspektor Cheras Bukit Aman, juga sering mendapat perhatian dek kerana gayanya yang bersahaja.

Terbaru, dia dilihat bertemu dengan Bella Astilah dalam satu majlis. Gelagat lucu Yoe ketika bertemu dengan bekas isteri penyanyi Aliff Aziz ini dirakam oleh Syahmi dan dimujat naik menerusi laman instagramnya.

Di dalam video tersebut, mereka berdua berseloroh antara satu sama lain, tetapi apabila Bella memuji kecomelan Yoe, reaksi pemuda istimewa cukup lucu.

Video tersebut mendapat pelbagai reaksi daripada netizen. Rata-rata memuji akan kelucuan yang ada pada diri Yoe. Malah menyifatkan pemuda istimewa ini seorang yang menjaga adab.

Tak kurang yang memberi komen lucu kononnya hati Bella sudah dicuri Yoe


Guru Ini Kongsi Rahsia Anak Semangat Nak Ke Sekolah.

Menariknya perkongsian ini untuk mendidik anak-anak supaya suka ke sekolah.

Ikuti perkongsian seorang guru tentang bagaimana menjadikan sekolah sebuah tempat yang disukai oleh anak-anak.

Rahsia anak semangat nak ke sekolah

1. Sebelum tidur

Petua paling mujarab untuk anak-anak yang takut, malas dan tidak suka ke sekolah. Bisikkan kata-kata semangat yang mampu menolak segala pemikiran dan sikap negatif.

Biasanya anak ponteng dengan beberapa faktor, takut cikgu sebab tak siap homework, tidak suka atau minat dengan sesetengah subjek, takut dengan kawan dan tidak dapat menyesuaikan diri dengan persekitaran sekolah.

Wujudkan persepsi positif pada diri anak, pada cikgu dan persekitaran

” Ammar bijak,

tulisan cantik,

peramah,

berani,

Allah sayang,

ibu ayah sayang,

cikgu sayang

kawan-kawan sayang,

Semua orang sayang Ammar”

In sha Allah.. Cuba perhatikan perubahan pada anak-anak

2. Kenapa perlu ke sekolah?

Saya pernah tanya beberapa orang murid soalan kat atas, jawapan mereka membuatkan saya terfikir…

Antara jawapan yang saya terima,

” Mak Ayah suruh”

” Kalau tak datang ayah marah”

” Best datang sekolah sebab dapat jumpa kawan-kawan”

Hampir semua murid tidak tahu tujuan datang ke sekolah.

Perkara yang paling penting dalam membentuk semangat dan motivasi anak-anak adalah cita-cita.

Bina satu cita-cita dan khabarkan kepada mereka tujuan ke sekolah ialah untuk mencapai cita-cita tersebut.

3. Ceritakan yang baik-baik tentang cikgu

Jernihkan hubungan dan tanggapan anak terhadap cikgu. Rasionalkan kenapa mesti siapkan kerja rumah, positifkan anak-anak bila cikgu tegur tentang sikap dan perangai mereka.

Menelan aduan anak bulat-bulat membuktikan bahawa kita ibu bapa yang gagal menyelesaikan masalah, terlalu emosional dan melulu.

Anak-anak tersepit, rasa takut, benci dan negatif terhadap guru makin membarah. Akhirnya ke manapun anak bersekolah persepsinya terhadap cikgu tidak akan berubah.

Anak yang sihat mentalnya akan membesar menjadi manusia yang seimbang.

Anak yang menyimpan dendam dan prasangka akan membesar sebagai manusia yang sakit, murung, pendendam dan bertindak mengikut perasaan.

#BicarakuKeranaAllah
#AllahSentiasaDhati


“Bibir Kejang, Mulut Ternganga & Air Liur Menitik Tak Henti.” Ibu Ni Kongsi Pengalaman Anak Lepas Tergigit Pokok Keladi Hiasan Rumah.

Malang ta berbau, siapa sangka pokok hiasan yang dibeli untuk mencantikkan ruang di rumah boleh mengundang bahaya kepada anak sendiri.

Demikian yang berlaku kepada anak kecil berusia 4 tahun. Kisah ini dikongsikan oleh ibunya dalam facebooknya.

Hanya pegang dan gigit sikit, namun kesannya hingga mengalami kekejangan sampai terpaksa dikejarkan ke hospital. Begitulah yang dialami oleh seorang kanak-kanak setelah bermain dengan pokok keladi yang sering dijadikan hiasan di rumah-rumah.

Mungkin ramai ibu bapa di luar sana yang masih belum tahu mengenai bahaya pokok hiasan ini. Ianya mempunyai racun berbahaya yang boleh membawa kepada kematian bukan sahaja kepada kanak-kanak malah orang dewasa sekalipun. Lebih baik mencegah sebelum parah.

Semoga menjadi ingatan kepada ibu bapa lain supaya lebih berhati-hati kelak. Dalam kita ghairah menghias rumah, hati-hati jangan sampai tersalah pilih pokok hiasan yer.

TOLONG BUANG POKOK BERACUN INI! JANGAN TANAM!

Semoga adik Nashwa sihat dan ceria selalu, jadi anak yang baik. Aamiin…

Guys, just want to share with you all. Mungkin ada yg dah tahu mungkin yg belum.

Kalau ada kt rumah kita tanam pokok keladi seperti gambar ni dan ada ank kecik, eloklah dibuang saja pokok tu sebab BERACUN!

Kejadian petang kelmarin. Nashwa main kt luar rumah dia ambil pokok tu dan gigit sikit. Just a tiny bit. Masuk rumah menangis mcm luka teruk but tak nampak luka atau apa2 kesan sakit. Panik ibu pun tak tahu punca apa.

This 4 years old girl taknak bagitau takut ibu marah dia. Lepas diasak tanya Nashwa dia ckp dia gigit daun tu. Terus suruh adik google n jumpa dekat website mynewshub bout this plant.

Dieffebachia. Pokok hiasan yg sering di perkarangan rumah. Getah dan daun mengandungi calcium oxalate yg mnyebabkan gatal2, kekejangan bibir dan lidah. Yes betul pokok tu! Nashwa nangis sambil mulut ternganga xleh tutup mgkin sbb kejang bibir. Air liur pun menitik xhenti.

Terus start kereta bawak ke klinik. Doktor tanya ada telan tak. Ibu dah la xtahu, nashwa pulak takleh cakap. Doc cek bibir bengkak skit pernafasan semua ok. Doktor kata kalau dia telan, bengkak kt kerongkong, boleh mnyebabkan saluran pernafasan tersekat. Doktor bg ubat sapu bengkak, alergik dan charcoal untuk serap racun klau ada yg masuk perut. Alhamdulillah hari ni dah okey

Tanya Nashwa kakak makan ka daun tu. Then dia cerita dia amik satu tangkai dan koyakkan daun tu. Ada dia gigit sikit je. Lepas tu dia ludah balik dan lari masuk rumah minum air. Katanya pedih. Luckily sikit je. Kalau tertalan banyak? Nauzubillah moga dijauhkan.

Hus nak pesan kt semua yang ada tanam pokok ni, eloklah dibuang je. Risau budak2 yang xreti apa lagi ni amik masuk mulut. Kids being kids kan.. Dorang curious. Semua menda nak explore. Kita yang kena sediakan safe environment untuk diorang.. Sentiasa pantau apa budak2 kecik ni buat. Lagi2 musim raya ni merata2 kita ziarah saudara dan kawan2. If anything happen always go straight to doctors ok.

Silakan share supaya semua orang alert. Semoga posting ni bermanfaat.

-Husnulkhotimah-

Kredit: fb Husnul khotimah Fahmi


Bila Suami Hadiahkan Emas, Ini Hak Isteri Yang Ada Padanya. Sila Takenote!

Cukup padat dan jelas kupasan yang diberikan oleh Tuan Haji Ariffin Sabirin ini berkenaan status emas yang dihadiahkan oleh suami.

Jadi bolehlah dibaca untuk info bersama.

APAHAL PULAK SUAMI NAK TUNTUT HAK HARTA SEPENCARIAN KE ATAS BARANG KEMAS YANG TELAH DIHADIAHKAN KEPADA ISTERINYA ?

Soalan ini ditanya kepada saya. Pelik juga bunyinya. Kenapa pulak suami ni bersungguh-sungguh nak menuntut haknya ke atas barang kemas yang pada awalnya dia dah hadiahkan/hibahkan kepada isterinya? Mungkin masa beri barang kemas tu couple ni loving loving tapi sekarang dah hating hating kot. ish ish ish pelik2 orang sekarang ini.

Saya tidak tahu dari mana sumber soalan ini namun saya hanya akan ulas setakat pengetahuan saya sahaja. Mungkin ada pihak lain yang mempunyai pandangan yang berbeza. Kita meraikan pandangan semua pihak kerana isu ini ialah isu khilaf. Tiada jawapan betul atau salah.

SUAMI MEMBERI BARANG KEMAS KEPADA ISTERINYA.

Mengikut urf ( adat ) setempat di Malaysia, apabila suami memberikan barang kemas contoh gelang emas kepada isterinya, ia lebih bersifat ‘hadiah’ atau ‘hibah’.

Suami menghargai segala pengorbanan yang dibuat isterinya sepanjang perkahwinan ( ini hadiah) atau memberi gelang emas itu sebagai tanda kasih sayangnya kepada isteri ( ini hibah). Jadi bergantung kepada niat pemberian itu, ia menjadi hadiah atau hibah. Ke ada juga suami yang beri barang kemas kepada isteri dengan niat gelang emas itu milik bersama ? Tak kot…

Apabila kita memberi hadiah / hibah kepada isteri atau kepada sesiapapun , rasanya tidak wujud langsung sebarang niat dalam hati kita untuk menuntut semula hak kita ke atas hadiah / hibah itu.

Sifat ‘hadiah’ atau ‘hibah’ itu sendiri menunjukkan bahawa kita sebagai pemberinya sudah melepaskan hak kita ke atas barang kemas itu dan penerima hadiah atau penerima hibah itulah yang berhak 100% ke atas barang kemas itu.

Sangat jarang suami memberi gelang emas kepada isteri dengan niat untuk menuntut semula haknya ke atas gelang emas itu selepas isterinya mati atau mereka bercerai.

SUAMI BERI BARANG KEMAS KEPADA ISTERI SEBAGAI MANIFESTASI TANGGUNGJAWABNYA ?

Ada pandangan lain pula mengatakan tanggungjawab suami ialah untuk memberi nafkah kepada isterinya mengikut kemampuannya. Jadi apabila dia berkemampuan, dia membeli barang kemas berharga puluhan ribu RM dan menghadiahkan/menghibahkan barang kemas itu kepada isterinya. Itupun menjadi salah satu cara dia menafkahkan isterinya.

APA KEDUDUKAN JIKA SUAMI MEMBERI DUIT KEPADA ISTERI DAN ISTERI MEMBELI BARANG KEMAS MENGGUNAKAN DUIT ITU?

Tindakan suami memberi duit kepada isteri juga boleh jatuh di dalam dua kategori iaitu sama ada hadiah atau hibah. Maka ia adalah milik mutlak isteri. Ini bermakna apabila isteri membeli barang kemas menggunakan duit itu, barang kemas itu juga merupakan milik mutlak isteri.

SO BOLEH TAK SUAMI NAK MENUNTUT HAK HARTA SEPENCARIAN KE ATAS BARANG KEMAS ISTERINYA ?

Tuntutan harta sepencarian boleh dituntut dalam tiga keadaan iaitu iaitu apabila pasangan itu bercerai mati atau bercerai hidup atau apabila suami ingin berpoligami ( sudah berpolligami ).

Dalam kisah ini, suami yang ingin menuntut hak harta sepencarian terhadap barang kemas yang telah dihadiah/dihibahkan kepada isterinya. Ini bermakna tuntutan itu dibuat dalam keadaan sama ada pasangan ini bercerai mati atau bercerai hidup.

Saya merujuk kepada beberapa orang pakar dalam hukum syarak dan undang2 berkaitan harta sepencarian bagi mendapat jawapan kepada soalan yang ‘tricky’ ini.

Pada pandangan peribadi saya ( orang lain mungkin ada pandangan berbeza ), oleh kerana niat pemberian si suami pada asalnya ialah hadiah / hibah, maka agak sukar untuk suami menuntut hak harta sepencarian ke atas barang kemas yang telah diberinya kepada isteri.

Kecualilah jika wujud akad antara pasangan tadi yang mana suami menzahirkan bahawa barang kemas yang dibelinya itu boleh dipakai oleh isteri tetapi ia tetap milik bersama dan isteripun bersetuju dengan akad itu. ( Ada ke ?)

Kalau akad di atas tidak wujud, ia bermakna bila isteri mati, barang kemas itu menjadi harta pusaka yang berhak dituntut waris mengikut hukum faraid. Tetapi jika isteri semasa hidupnya / sebelum bercerai telah menghibahkan barang kemas itu kepada anak-anaknya dan suami yang tahu tentang hibah tersebut tiada apa-apa halangan isteri bertindak begitu, maka dia boleh dianggap telah melepaskan segala haknya ke atas barang kemas itu.

SO ISTERI YANG TERIMA BARANG KEMAS DARI SUAMI CEPAT2LAH HIBAHKAN KEPADA ANAK DAN BUATLAH HIBAH ITU DALAM KEADAAN SUAMI TAHU SUPAYA DIA TAK BOLEH TUNTUT HARTA SEPENCARIAN KE ATAS BARANG KEMAS ITU !

Apapun tiada halangan untuk suami tadi memfailkan tuntutan harta sepencarian ke atas barang kemas itu di Mahkamah Tinggi Syariah. Dia bolehlah berhujah bahawa niatnya memberikan barang kemas itu bukanlah sebagai hadiah / hibah. Biarlah Mahkamah Syariah memutuskan. Ini hanya pandangan peribadi saya yang mungkin salah.

HEI SI SUAMI …

Awatlah hang ni buruk siku sangat. Kalau dah hadiah / hibah gelang emas tu, dah serah hak kepada isteri sebagai penerima hadiah / hibah tu, maka habislah cerita. Yang hang nak dok tuntut lagi awat ? Loghatlah laki macam ni. Malulah wei….

ABS
Daie Mawarith Sepanjang Hayat ( DMSH ).


Hadiah Ayah VS Hadiah Atuk, Gelagat Anak Ni Dapat Hadiah Hari Lahir Curi Tumpuan Warganet!

Setiap kali tibanya hari ulang tahun kelahiran anak, tentu kita sebagai ibu ayah teruja untuk  memberikan hadiah istimewa sempena meningkatnya usia anak kita. Kalau dapat, kita akan cuba usahakan untuk membeli hadiah yang menjadi kesukaan anak-anak.

Begitulah juga kisahnya untuk keluarga ini yang sedang meraikan majlis hari lahir anaknya yang juga turut dihadiri oleh ahli keluarga yang lain. Di majlis tersebut ayahnya telah menghadiahkan sebuah basikal kepada anak lelakinya.

Ternyata anak tersebut cukup gembira dan bahagia menerima hadiah daripada ayahnya namun setelah datuknya sampai di muka pintu,  tiba-tiba anak tersebut dilihat lebih teruja melompat keriangan dan gelagatnya cukup menarik perhatian warganet.

Hadiah Atuk Lebih Hebat

Menerusi video ini dilihat anak lelakinya hanya menaiki basikal tersebut beberapa minit sahaja dan terus turun daripada basikal tersebut apabila terlihat atuknya datang dengan membawa hadiah yang lebih hebat pada pandangannya.

“Tak tahu nak nangis ke gelak, ayah dia tak sempat nak tekan button record anak dia naik basikal”-Netizen

Dalam pada itu, tinjauan di ruangan komen rata-rata netizen cukup terhibur dengan gelagat anak tersebut dan ada juga yang berkongsi pengalaman yang sama.

Bahkan di perkongsian video lain, dapat dilihat bukan sahaja hadiah daripada ayahnya sahaja ‘direject’ malah boleh dikatakan semua hadiah lain tidak dapat menandingi kehebatan hadiah yang diberikan oleh atuknya.

Apa yang pasti, memang hebat pemberian daripada atuk ini sebab dalam banyak-banyak hadiah yang diberikan tiada satu pun mampu  ‘menawan’ hati anak ini.


Ramai Ibu Bapa Buat Tak Tahu Bahaya Makan Jajan Ni. Tapi Penjelasan Doktor Ini Memang Mengejutkan!

Bagi anak-anak makanan jajan ni atau makanan ringan ni  umpama ‘makanan syurga’ buat mereka. Anak-anak jika makan jajan ni ada yang terus hilang selera makan nasi. Mana taknya keyang makan jajan. Malah ada yang makan macam ‘nasi’ mengadap televisyen.

Tidak dinafikan makanan ringan ini sedap di makan, tetapi kesannya memang menakutkan! Menurut perkongsian pakar keibubapaan ini, antaranya kesannya  kanak-kanak terdedah dengan penyakit kronik seperti kencing manis, kanser, strok dan juga berisiko besar untuk dapat penyakit kardiovaskular sebelum umur 30 tahun.

Ikuti perkongsian Pendidik Ilmu Keibubapaan Dr Taufiq Razif Taufiq Razif. Moga memberi manfaat bersama.

_______________________________________________________________________

Ramai Betul Tak Tahu Bahaya Jajan Ni

Terkedu saya!
Baru-baru ni saya amik anak saya daripada tadikanya. Yang peliknya anak saya taknak berenggang dengan beg galas dia. Saya dah jadi pelik dah. Bila saya buka je beg dia..

Ya Allah! Penuh dengan jajan!

Hari pertama beg dia penuh dengan bungkusan jajan berperisa jagung. Saya urut dada. Takpelah. Mungkin cikgu dia tersilap masukkan la kot. Hari kedua ketiga lepas tu pun masih dapat jajan lagi. Bermacam macam perisa pulak tu. Siap dapat lolipop lagi. Saya tak boleh berdiam diri lagi. Saya jumpa terus cikgu tadika anak saya tu.

Saya tak marah pun cikgu tu cuma saya tanya elok-elok je. “Cikgu, kenapa banyak sangat jajan dalam beg anak saya?”.

Cikgu tu macam agak cuak jugak la sebab dia kenal saya kot. Dia cakap ada pelajar yang celebrate birthday jadi bagi bagi je jajan tu kat semua pelajar tadika tu. Saya terkedu!

Eh! Kenapa ada mak ayah yang celebrate anak dengan jajan?

KESAN JANGKA MASA PANJANG

Sini saya nak bagitahu keburukan jajan ni kat mak ayah semua. Mana tahu ada yang belum tahu kan.

~ Jajan tu sendiri bermaksud makanan yang tinggi kalori tapi takde nilai nutrisi

~ Kanak-kanak yang terdedah dengan jajan ni terdedah pada penyakit kronik seperti kencing manis, kanser, strok dan juga berisiko besar untuk dapat penyakit kardiovaskular sebelum umur 30 tahun.

~ Lebih parah lagi kalau kanak-kanak tu terdedah dengan jajan sebelum umur 3 tahun. Ikut kajian daripada University of Bristol, kanak-kanak yang terdedah dengan jajan sebelum umur 3 tahun akan memberi kesan pada IQ kanak-kanak tu.

~ Walaupun mungkin lepas tu ibubapa dah tersedar dan cuba ubah balik gaya pemakanan si anak tu tapi dah terlambat dah! Sebab perkembangan otak paling progresif dalam 3 tahun pertama tu. Efeknya? Seumur hidup!

Jadi kepada mana-mana ibubapa tu, tolong la pantau apa yang anak kita makan ye. Zaman sekarang adalah zaman yang mana ‘ penyakit orang dewasa ‘ dah mula menyerang kanak-kanak. Ni la zaman yang mana umur 20 tahun pun dah ada yang kena potong kaki dan umur 30 tahun pun dah kena strok dan serangan jantung.

p/s : Tolong ingatkan pasangan dan keluarga kita sekali ye. Sama-sama kita jaga keluarga kita

** Gambar sekadar hiasan


‘Tak Pernah Paksa & Rotan waktu belajar…” Yana Samsudin Dedah Anak Sulung Dengan 3 Bahasa Sejak Bayi!

Setiap ibu bapa mahukan yang terbaik buat anak-anak termasuklah bab pendidikan. DEk kerana itu, ramai ibu bapa yang agak tegas dan menekankan hal ini dalam memastikan anak-anak tidak leka.

Setiap apa yang anak-anak gemari akan diikuti asalkan ia terbaik buat mereka. Demikian juga yang dikongsikan oleh pelakon Yana Samsudin mengenai anak sulungnya, Aisy Mateen.

Menurut yana, anak sulungnya menggemari subjek matematik di dalam bahasa inggeris berbanding bahasa melayu.
Bahkan, anaknya lebih cepat ‘tangkap’ dan cepat belajar jika menggunakan bahasa inggeris.

Paling suka subjek matematik..
Tapi mateen lebih suka kira dalam inggeris, dia cepat tangkap. Kalau bahasa melayu dia agak lambat sikit.

Bukan itu sahaja, Aisy juga telah didedahkan untuk menguasai tiga bahasa iaitu bahasa melayu, inggeris dan juga mandarin sejak masih bayi lagi.

Sebab masa baby lagi dah dedahkan 3 language.. bahasa melayu, bahasa inggeris dan bahasa mandarin.
Sekarang dia akan guna mana yang dia paling ingat. Alhamdulillah sekarang juga dah minat bahasa arab dan jawi..

Tak pernah paksa, tak pernah rotan semasa proses pembelajaran. Alhamdulillh mudah segala proses nya.

Ingat mateen , mommy bukan nak berlumba dengan kepandaian mateen dengan anak anak yang lain . Mommy nak mateen pandai ikut potensi mateen sahaja.
semoga berguna untuk masa hadapan bila mommy takda nanti…

Perkongsian tersebut mendapat reaksi dari warganet yang memuji cara Yana mendidik anaknya.


Wanita Ni Buat Duit Dengan Memasak. Keuntungannya Melebihi Dari Makan Gaji!

Siapa kata wanita yang menjadi surirumah tangga tidak boleh menjana pendapatan lumayan? Hal ini telah dibuktikan oleh Puan Nurbayah, pemilik inthemix_kitchen. Dengan hanya  memasak di rumah, pendapatan yang diterima cukup lumayan.

Bukan sekadar untuk membantu suami meningkatkan pendapatan keluarga, malah dengan memasak ini jugalah membuka mata suaminya untuk turut sama serius menjalankan perniagaan dan mengambil keputusan tidak lagi makan gaji.

Ikuti antara kisahnya yang telah dipaparkan di dalam Majalah Keluarga terbitan Julai 2018.

Mengimbau kembali detik awal berniaga, bagi Baya atau nama sebenarnya Nurbayah, setiap perniagaan itu ada pasang surutnya. Lebih-lebih lagi apabila perniagaannya hanya tertumpu pada jualan biskut semata-mata.

“Apabila di luar musim perayaan nyata pendapatan yang diraih oleh saya berkurangan. Atas alasan ini juga, saya mencari idea untuk memastikan operasi perniagaan dapat terus dilaksanakan dan sekali gus pendapatan boleh  dijana walaupun pada luar musim perayaan.

“Saya tercari-cari apa lagi yang boleh saya lakukan dalam meningkatkan pendapatan keluarga. Jadi ramai teman-teman cadangkan kepada saya untuk menawarkan pelbagai jenis masakan kepada pelanggan. Pada pandangan mereka, masakan yang saya sediakan juga mempunyai keenakan rasanya yang tersendiri.

“Tanpa fikir panjang, saya cuba dengan menu pertama saya iaitu shepherd pie sebanyak 2 kg daging. Jualan pertama saya, hanya buat promosi dalam grup WhatsApp kawan-kawan sahaja dan Alhamdulillah 30 paket habis terjual di hari pertama. Semua ini saya masak di dapar rumah sendiri.  Begitu juga pada hari kedua, saya buka tempahan untuk 30 paket dan habis semuanya,” ujarnya dengan rasa gembira.

Keseronokan berniaga

Melihat penerimaan yang bagus daripada pelanggan terdekat dan keuntungan yang diraih, ini memberikan keseronokan. Siapa sangka hanya dengan memasak dan berkat usaha berterusan, keuntungan yang diperoleh melebihi daripada makan gaji. Apa yang pasti wanita diluar sana juga boleh berjaya dalam menjana pendapat keluarga dengan cara memasak.

“Makin lama bertambah order, boleh kata semua yang orang nak saya akan buat. Daripada Shepherd pie, kemudian Lasagna, Rissole, Ceaser Salad, Puding Roti, Caremel dan pelbagai menu lainnya.

“Malah kami juga ada menawarkan perkhidmatan penghantaran kepada pelanggan di sekitar lembah Klang dan untuk yang sukakan kejutan untuk insan tersayang kami juga menawarkan  ‘Delevery Surpise’. Semua ini saya war-warkan di dalam instagram, dan alhamdulillah media sosial banyak memudahkan lagi untuk saya kembangkan perniagaan ini.

Sumber : Majalah Keluarga isu Julai 2018


Kucing Pun Nak Bergathering, Memang Owesome Majlis Ni!

Sebut sahaja pasal gathering, mesti tergambar dibayangan tentang majlis perjumpaan keluarga besar atau  kawan-kawan lama yang disambut meriah dengan pelbagai acara dan aktiviti.

Bagaimana pula dengan gathering haiwan peliharaan? Tentu kita tidak menyangka, dan hakikatnya telah pun diadakan buat sekian kalinya oleh komuniti CGIG.

Dan penganjuran kali ini, Majalah Keluarga dengan membawa kempen #keluargacare telah berjaya membawa misi dalam melakukan aktiviti bermanfaat bersama-sama ahli keluarga dengan menjayakan program sepertinya ini.

Kempen #keluargacare juga berharap dengan adanya aktiviti seperti ini akan mampu mendidik masyarakat untuk lebih cinta, sayang, prihatin pada si bulus dan sekali gus menjadi medium untuk ahli keluarga meluahkan rasa kasih dan sayang pada haiwan peliharaan dengan sebaik mungkin.

Istimewa gathering ini ia  berjaya menemukan lebih 50 Keluarga bersama kucing peliharaan mereka di satu majlis yang cukup santai. Kucing pelbagai spesis dilepas bebas, bermesra dengan semua yang ada dan senario ini mencuri tumpuan dan perhatian pengunjung tasik. Sekali gus mendekatkan pencinta kucing dengan masyarakat umum.

Merakam gambar kenangan bersama

AKSI SI BULUS

Manja di bahu

Datang siap pakai baju lagi….cute sangat.


Atasi Rambut Gugur, Amal Petua Ni Lagi Mudah & Sah Berkesan!

Petua mengelakkan rambut gugur, andai selama ini kita biasa dengar terdapat pelbagai cara menggunakan bahan-bahan tertentu seperti santan, aloe vera dan pelbagai lagi.

Manakala perkongsian pengalaman seorang wanita ini yang telah amal petua, nyata membuahkan hasil yang diingini. Rambut tidak gugur lagi malah lebih lembut terurus.

Nak tahu lanjut, jom semak.

TIPS UNTUK KURANGKAN RAMBUT GUGUR

Hari ni Aisyah nak share tips paling best untuk rambut gugur. Masa memula nak try tips ni, Aisyah macam tak barapa nak yakin. Ye laa, simple naa tips ni. Tambah satu bahan jek kat shampoo rambut boleh kurang gugur.

Sekali bila try, ehhh serious laa rambut memang kurang gugur. Dah la kurang gugur, pastu Aisyah perasan rambut lagi lembut plus bersinar gitu.

Ehh, Aisyah tak de guna bahan pepelik pun tau. Cuma tambah aloe vera gel jek kat shampoo rambut. Korang picit jek sikit aloe vera gel pastu gaul rata rata dengan shampoo rambut korang masa nak mandi tu.

Nanti lepas korang basuh rambut, korang perasan rambut rasa ringan dengan lembut. Perghh, masa tu memang korang fefeling rambut macam model iklan pantene kat tv tu ha.

Kalau korang nak tau, aloe vera ni ada vitamin C dan E, sebab tu bila pakai kat rambut, rambut kita lembut jek. Kalau ada masalah kelemumur pun bagus guna tips ni tau. Sebab aloe vera ni akan merawat kulit kepala kita supaya bersih dan sihat.

Jadi pasni siapa yang ada masalah rambut gugur ke kelemumur, boleh la try campurkan aloe vera gel dengan shampoo korang.

Alaa, beli jek brand apa apa. Aisyah memang suka brand guardian sebab harga dia murah pastu kesan dia memang best. Kalau korang kaki jimat cam Aisyah, beli brand guardian jek okey.


Matta Fair Dah Bermula! 300 Booth Tawar Pakej Murah Cuti-Cuti Dalam Dan Luar Negara.

Sudah dua tahun kita menghadapi pandemik dengan sekatan rentas sempadan negeri. Situasi ini memberi impak kepada mereka yang gemar bercutu bersama keluarga.

Namun setelah kerajaan membuat pengumuman membenarkan aktiviti sosial serta rentas negeri, ramai yang tidak melepaskan peluang untuk berlibur.

Terbaru, penganjuran Pameran pelancongan terbesar di Malaysia, “MATTA FAIR 2021 bermula hari ini dan esok.

Dengan lebih 300 booth, pameran ini menyediakan pakej percutian menarik pada  harga yang berpatutan

Bagi yang bercadang ke sana, pastikan mematahui SOP yang telah ditetapkan.

Manakala yang tidak dapat hadir boleh booking secara online.

Jadi inilah masa untuk anak merancang percutian bagi tahun 2022!

Nak tahu 300 booth tu sila datang ke Matta Fair hari ni!

Tarikh : 20 & 21 November 2021
Masa : 10.00 pagi – 8.00 malam
Tempat : World Trade Centre, Kuala Lumpur

Rancanglah percutian anda ke seluruh negeri dengan pelbagai tawaran pakej istimewa.

Apa lagi jom ke sana. Pilih destinasi buat keluarga anda.


Rezeki Yang Tak Di Sangka, Sikap Amanah Serahkan Pesawat Drone,  Pemerintah Turki Taja Lelaki Ini Tunaikan Haji.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Bersihkan Karpet Vakum Je Tak Cukup, Tapi Kena Mop Baru Puas Hati!

Pada waktu-waktu begini biasanya kita kaum ibu sudah mula sibuk mengemas rumah untuk persiapan menerima tetamu.

Kalau boleh semuanya ingin terlihat rapi dan bersih, habis semua habuk Kita akan lap bersih sama ada di lantai, di bahagian kipas angin, tingkap malah hingga ke bahagian siling rumah.

Tapi bagaimana pula dengan karpet? Sudah memadai sekadar di vakum sahajakah untuk pastikan bebas habuk dan bersih?

Sebenar ada cara lebih efektif yang boleh kita lakukan dan ianya mudah sahaja.

Bahan-bahan yang diperlukan :

Air panas, 2 sudu makan geram dan 1 penutup cecair Dettol.

Manakala untuk mengetahui cara penyediaannya dengan lebih detail, jom semak apa  yang dikongsikan oleh Puan Syarifah Farhana Syed Fadzil. Menurutnya,  ilmu ini diperolehi  daripada seorang bibik.

TIP MOP KARPET (bukan lantai taw)

Siapa yang pernah mop karpet? Kelako kan mop karpet? Fana tau karpet bole mop dari sorang maid nie, bila dia mop karpet, Fana tanye dia(karpet boleh mop ya?) Iya boleh la puan kasi habuknya nyah, biasa lepas vakum pasti ada habuk dan kuman)

So dari situ Fana belajar setiap seminggu sekali fana mop semua karpet yang ada dalam rumah, semput jugak dik oiiii macam nak tercabut jantung kak pana.tapi lepas mop tu korang akan rasa macam karpet baru yang bersih gilerrzzz bebas kuman parasit bagai.

Korang cuma masak air tak kisah la dalam cerek ke, dalam kawah ke, dalam periuk ke what eber la, fana masak dalam periuk beso pasal tak ada cerek, almaklom la kitewww pakai coway. Korang masak agak agak banyak nye tu tenggelam mop cukup la, lagi banyak lagi bagus.

Pastu dah didih korang curah ke baldi mop, bebaik dik eah air mendidih tu kang tak pasal korang saman Fana yang ajar main air panas. Pastu letak garam dalam 2 sudu makan dan 1 tutup pure detol, jangan korang pakai sabun mandi jel detol pulak eah.

Pastu korang perah mop tu kekuat jangan sampai ada air menitik, eah jap jap jangan perah pakai tangan tau.pastu korang menari menari zumba la atas karpet tu dengan mop korang hokey ada paham???

P/s: Time mop sambil berzumba tu korang kena tenyeh tenyeh sikit kat karpet tu, nanti dalam air mop korang nampak la betapa cafe latte nye air mop korang.
*KALAU dapat beli la mop baru yang putih gebu gebazzz khas untuk karpet sahaja, Fana beli kat Eco jek rm4. Kalau dapat la kan jangan campo mop yang kita dok mop lantai eah.


Elak Drama Tinggal Barang Waktu Balik Raya, Ini Senarai Penting Untuk Packing!

Lagi beberapa hari sahaja lagi nak raya, anak-anak perantauan semestinya dah rancang hari tertentu untuk balik ke kampung.

Selalunya bab mengemas ni, memang tugas mak-mak lah! Sebab mak-mak yang tahu nak bawa itu ini kan? Tapi… Jangan lepas tangan je. Kena juga bantu supaya tidak tertinggal barang untuk dibawa balik. Nak tahu barang penting apa untuk dibawa? Jom semak checklist ini!

INI CHECKLIST BARANG PENTING UNTUK PACKING SEBELUM BALIK KAMPUNG

1. TOTO, BANTAL & SELIMUT

Bagi anda yang ingin pulang ke kampung, jangan lupa untuk bawa sekali toto, bantal dan selimut. Nampak macam tak perlu dan tak penting kan? Sebenarnya sangat penting lebih-lebih lagi jika ahli keluarga ramai. Nak sambut raya mesti dalam keadaan selesa so tak salah untuk bersedia lebih awal. Barulah tak pening kepala.

2. BAJU RAYA, TUDUNG RAYA & KASUT RAYA

Yang ini paling penting! Tujuan balik kampung nak sambut raya tetapi kalau baju raya tertinggal, spoil mood betul tak? Pastikan segala kelengkapan pakaian raya diletakkan dalam satu beg asing.

Barulah mudah dicari bila nak digunakan. Lebih mudah jika sebelum pulang ke kampung, anda gosok dulu kelengkapan raya. Pagi raya nanti tak perlu berebut seterika. Betul tak?

3. UBAT-UBATAN

Selain digunakan ketika dalam perjalanan pulang ke kampung, boleh juga digunakan pada hari raya pertama. Maklumlah, hari raya pertama pasti semua kedai runcit atau farmasi berdekatan akan tutup.

Jadi, sebagai langkah berjaga-jaga lebih baik beli ubat lebih awal untuk kegunaan pada bila-bila masa. Jika anda mempunyai masalah penyakit kronik, jangan tertinggal ubat-ubatan di rumah ya. Pastikan bawa bersama ketika pulang ke kampung. Barulah raya lebih gembira.

4. EXTENSION PLUG

Memandangkan raya tahun ini agak berbeza kerana tidak lagi ‘bertemu’ melalui video call, jadi extension plug sangat diperlukan. Seharian bergambar bersama seisi keluarga mestilah bateri telefon akan berkurangan dan cepat habis.

Bayangkan pula, kalau semua sanak saudara anda mahu mengguna plug tetapi dah penuh. Inilah masa paling tepat dan sesuai untuk menggunakan extension plug. Tapi jangan guna terlalu banyak extension plug, boleh menyebabkan litar pintas. Bahaya!

5. BARANG MANDIAN & TUALA

Lebih mudah dan senang jika barang mandian dan tuala bawa sendiri dan jangan guna orang lain punya. Takut-takut dekat rumah opah tak cukup barang, jadi tak salah untuk bawa kepunyaan sendiri.

6. ALAT SOLEK

Akhir sekali untuk kaum wanita, alat solek jangan lupa bawa. Di pagi hari raya mestilah nak bersolek dan menambah seri wajah kan? Rugilah kalau kusam dan tidak bermaya kerana Hari Raya Aidilfitri hanya disambut setahun sekali dan tahun ini perlu diraikan sebaik mungkin bersama keluarga tersayang.

Jadi, itu sahaja checklist penting untuk anda sebelum pulang ke kampung. Pastikan memandu dengan selamat dan mengikut had kelajuan yang ditetapkan. Pandu cermat, jiwa selamat! Selamat Hari Raya Aidilfitri kami ucapkan.


Sweetnya Ucapan Uqasha Kepada Nelydia. Beginilah Kasih Seorang Kakak Kepada Adiknya

Ibarat air dicincang yang takkan putus, begitulah istimewanya hubungan adik beradik. Mempunyai adik-beradik adalah anugerah yang tidak ternilai. Hubungan adik-beradik yang baik, akan memberi impak kepada kehidupan mereka.

Begitulah yang dilalui oleh Nik Zaris Uqasha Binti Nik Sen atau lebih dikenali sebagai Uqasha Senrose, 27, yang merupakan kakak kepada Nelydia Senrose, 24, yang berkahwin dua hari lepas.

Luahan hati Uqasha yang berkongsi rasa apabila adik tersayang sudah bergelar isteri kepada Mohd Hafez Halimi Abdul Hamid, 35 , mengambarkan kasih sayang utuh dan hubungan yang rapat antara mereka sebagai adik beradik.

Baby sudah ada kehidupan baru

MasyaALLAH b , awak cantik sangat tapi malam semalam awak tersangat lah extra cantik . The dress makeup just so perfect that night  . Again b tahniah dah jadi bini orang hehe macam tak percaya langsung Baby dah ada new life , nanti puasa and raya tahun ni b beraya dengan suami , dah tak Boleh nak tidur sama2 dan bangun sahur or nak kena marah dengan mama sebab selalu bangun sahur dah habis masa hahaah :’) . And raya pun sama nanti dah tk Boleh share one room and try2 Baju raya sama2 sebab b ada tanggungjawab lain kena sedia kan makan pakai cik husband pulak . Thank you b bagi Sha seorang Abang which is @mhafezhalimi . Hafeez please jaga Baby baik2 tau ! Kalau dia meragam pun layan kan je tau sebab dia manja and kejap je if dia cranky . Sha nak cepat cepat anak sedara sebab aryan khan dah besar dah . So nak jaga anak Baby pulak .  I love you so much Nelydia ❤

Dalam pada itu, Nelydia memberi komen, bahawa hubungan adik beradik tetap seperti biasa.

Menjengah diruangan komen, rata-rata peminatnya mengatakan ia sebuah ucapan seorang kakak kepada adik tersayang. Seorang kakak yang rindu kepada kenangan manis bersama. Begitulah kasih seorang kakak kepada adiknya.


“Selipar Tak Nak Kalah Dik.” Gigih Sental Kawah Selepas Majlis Jadi Perhatian Netizen, Elly Mazlein Dipuji Menantu Contoh!

Semalam berlangsungnya majlis menyambut menantu di sebelah keluarga suami Elly Mazlein. Rata-rata memuji Elly yang juga mesra dengan panggilan Kak Lina Pom Pom tampak begitu manis dan ayu dengan persalinan putih. Lengkap bersama tudung rona senada.

Dalam perkongsiannya, Elly berterima kasih penerimaan baik keluarga sebelah lelakinya.

Majlis sambut menantu diadakan di kampung Cikgu Azlan meriah dengan kehadiran ramai tetamu bagi meraikan kedua mempelai.

Tq Sudi Menyambutku Wahai Keluarga Mertua.. Tq kerana bg lina rasa semua ni ..Tq atas kasih sayang ini ❤ .. Terasa diri disayangi 🙏🙏🙏 Alhamdulillah 🌷28 January 2020 🌷

Dalam pada itu, Elly turut memuat naik beberapa keping gambar selepas selesai majlis tersebut. Apa yang membuatkan netizen kagum adalah sikap ‘humble’ dan tidak kekok Elly bersama ahli keluarga suaminya

Selain itu, apa yang menarik perhatian warganet adalah aktiviti selepas majlis sambut menantu itu berlangsung.

Dengan pakaian serba ringkas, Elly sama-sama membantu mencuci periuk kuali lauk kenduri yang berlangsung. Yang lebih melucukan sekeping gambar menampakkan isteri kesayangan Muhammad Azlan ini memakai selipar berenda. Comel je!


“Doakan Untuk Isteri Saya…” Jasmin Hamid Alami Serangan Jantung, Tekanan Darah & Jantung Agak Rendah.

Muat naik terkini di Instagram milik pelakon versatil, Jasmin Hamid dimasukkan ke Unit Rawatan Koronari (CCU) setelah mengalami serangan jantung telah mengejutkan ramai peminatnya.

Suami pelakon berkenaan, Nazmir Abd Rahman dalam hantaran di akaun Instagram milik Jasmin meluahkan agar para peminat mendoakan kesihatan isternya.

Menurut semuanya, Jasmin atau nama sebenarnya Jasmiah Abdul Hamid, 48, mengalami serangan jantung buat pertama kali semalam.

“Assalamualaikum semua..
Moga Allah angkat doa kita semua untuk isteri saya Jasmin Hamid di panjangkan usianya dan sihat kembali..Aamiin”

Dalam pada itu, rakan artis dan para peminat mendoakan kesihatan Jasmin kembali sembuh.


Jangan Terus Pakai Baju Yang Baru Di Beli. Mata Nampak Bersih Tapi Sebenarnya Tak. Lelaki Ni Kongsikan Sebabnya!